qundao/data-zh-poetry huggingface dataset:
云汉
作者：诗经
朝代：先秦
体裁：四言诗

倬彼云汉，昭回于天。王曰于乎，何辜今之人。天降丧乱，饥馑荐臻。靡神不举，靡爱斯牲。圭璧既卒，宁莫我听。（一章）旱既大甚，蕴隆虫虫。不殄禋祀，自郊徂宫。上下奠瘗，靡神不宗。后稷不克，上帝不临。耗斁下土，宁丁我躬。（二章）旱既大甚，则不可推。兢兢业业，如霆如雷。周馀黎民，靡有孑遗。昊天上帝，则不我遗。胡不相畏，先祖于摧。（三章）旱既大甚，则不可沮。赫赫炎炎，云我无所。大命近止，靡瞻靡顾。群公先正，则不我助。父母先祖，胡宁忍予。（四章）旱既大甚，涤涤山川。旱魃为虐，如惔如焚。我心惮暑，忧心如熏。群公先正，则不我闻。昊天上帝，宁俾我遁。（五章）旱既大甚，黾勉畏去。胡宁瘨我以旱，憯不知其故。祈年孔夙，方社不莫。昊天上帝，则不我虞。敬恭明神，宜无悔怒。（六章）旱既大甚，散无友纪。鞫哉庶正，疚哉冢宰。趣马师氏，膳夫左右。靡人不周，无不能止。瞻卬昊天，云如何里。（七章）瞻卬昊天，有嘒其星。大夫君子，昭假无赢。大命近止，无弃尔成。何求为我，以戾庶正。瞻卬昊天，曷惠其宁。（八章）诗经名物图解：马
伐木
作者：诗经
朝代：先秦

伐木丁丁，鸟鸣嘤嘤。出自幽谷，迁于乔木。嘤其鸣矣，求其友声。相彼鸟矣，犹求友声。矧伊人矣，不求友生。神之听之，终和且平。伐木许许，酾酒有藇。既有肥羜，以速诸父。宁适不来，微我弗顾。于粲洒埽，陈馈八簋。既有肥牡，以速诸舅。宁适不来，微我有咎。伐木于阪，酾酒有衍。笾豆有践，兄弟无远。民之失德，乾糇以愆。有酒湑我，无酒酤我。坎坎鼓我，蹲蹲舞我。迨我暇矣，饮此湑矣。
伐木
作者：诗经
朝代：先秦
体裁：四言诗

伐木丁丁，鸟鸣嘤嘤。出自幽谷，迁于乔木。嘤其鸣矣，求其友声。（一章）相彼鸟矣，犹求友声。矧伊人矣，不求友生。神之听之，终和且平。（二章）伐木许许，酾酒有藇。既有肥羜，以速诸父。宁适不来，微我弗顾。（三章）于粲洒埽，陈馈八簋。既有肥牡，以速诸舅。宁适不来，微我有咎。（四章）伐木于阪，酾酒有衍。笾豆有践，兄弟无远。民之失德，乾糇以愆。（五章）有酒湑我，无酒酤我。坎坎鼓我，蹲蹲舞我。迨我暇矣，饮此湑矣。（六章）
伐柯
作者：诗经
朝代：先秦

伐柯如何，匪斧不克。取妻如何，匪媒不得。伐柯伐柯，其则不远。我觏之子，笾豆有践。
伐柯
作者：诗经
朝代：先秦
体裁：四言诗

伐柯如何，匪斧不克。取妻如何，匪媒不得。（一章）伐柯伐柯，其则不远。我觏之子，笾豆有践。（二章）
伐檀
作者：诗经
朝代：先秦
体裁：四言诗

坎坎伐檀兮，寘之河之干兮。河水清且涟猗。不稼不穑，胡取禾三百廛兮。不狩不猎，胡瞻尔庭有县貆兮。彼君子兮，不素餐兮。（一章）坎坎伐辐兮，寘之河之侧兮。河水清且直猗。不稼不穑，胡取禾三百亿兮。不狩不猎，胡瞻尔庭有县特兮。彼君子兮，不素食兮。（二章）坎坎伐轮兮，寘之河之漘兮。河水清且沦猗。不稼不穑，胡取禾三百囷兮。不狩不猎，胡瞻尔庭有县鹑兮。彼君子兮，不素飧兮。（三章）诗经名物图解：檀诗经名物图解：鹑
伯兮
作者：诗经
朝代：先秦

伯兮朅兮，邦之桀兮。伯也执殳，为王前驱。自伯之东，首如飞蓬。岂无膏沐，谁适为容。其雨其雨，杲杲出日。愿言思伯，甘心首疾。焉得谖草，言树之背。愿言思伯，使我心痗。
伯兮
作者：诗经
朝代：先秦
体裁：四言诗

伯兮朅兮，邦之桀兮。伯也执殳，为王前驱。（一章）自伯之东，首如飞蓬。岂无膏沐，谁适为容。（二章）其雨其雨，杲杲出日。愿言思伯，甘心首疾。（三章）焉得谖草，言树之背。愿言思伯，使我心痗。（四章）诗经名物图解：蓬诗经名物图解：谖
何人斯
作者：诗经
朝代：先秦
体裁：四言诗

彼何人斯，其心孔艰。胡逝我梁，不入我门。伊谁云从，谁暴之云。（一章）二人从行，谁为此祸。胡逝我梁，不入唁我。始者不如今，云不我可。（二章）彼何人斯，胡逝我陈。我闻其声，不见其身。不愧于人，不畏于天。（三章）彼何人斯，其为飘风。胡不自北，胡不自南。胡逝我梁，祇搅我心。（四章）尔之安行，亦不遑舍。尔之亟行，遑脂尔车。壹者之来，云何其盱。（五章）尔还而入，我心易也。还而不入，否难知也。壹者之来，俾我祇也。（六章）伯氏吹埙，仲氏吹篪。及尔如贯，谅不我知。出此三物，以诅尔斯。（七章）为鬼为蜮，则不可得。有腼面目，视人罔极。作此好歌，以极反侧。（八章）诗经名物图解：蜮
何彼襛矣
作者：诗经
朝代：先秦

何彼襛矣，唐棣之华。曷不肃雍，王姬之车。何彼襛矣，华如桃李。平王之孙，齐侯之子。其钓维何，维丝伊缗。齐侯之子，平王之孙。
何彼襛矣
作者：诗经
朝代：先秦
体裁：四言诗

何彼襛矣，唐棣之华。曷不肃雍，王姬之车。（一章）何彼襛矣，华如桃李。平王之孙，齐侯之子。（二章）其钓维何，维丝伊缗。齐侯之子，平王之孙。（三章）诗经名物图解：唐棣诗经名物图解：李诗经名物图解：桃
何草不黄
作者：诗经
朝代：先秦

何草不黄，何日不行。何人不将，经营四方。何草不玄，何人不矜。哀我征夫，独为匪民。匪兕匪虎，率彼旷野。哀我征夫，朝夕不暇。有芃者狐，率彼幽草。有栈之车，行彼周道。
何草不黄
作者：诗经
朝代：先秦
体裁：四言诗

何草不黄，何日不行。何人不将，经营四方。（一章）何草不玄，何人不矜。哀我征夫，独为匪民。（二章）匪兕匪虎，率彼旷野。哀我征夫，朝夕不暇。（三章）有芃者狐，率彼幽草。有栈之车，行彼周道。（四章）诗经名物图解：兕诗经名物图解：虎诗经名物图解：狐
信南山
作者：诗经
朝代：先秦
体裁：四言诗

信彼南山，维禹甸之。畇畇原隰，曾孙田之。我疆我理，南东其亩。（一章）上天同云，雨雪雰雰。益之以霢霂，既优既渥。既沾既足，生我百谷。（二章）疆埸翼翼，黍稷彧彧。曾孙之穑，以为酒食。畀我尸宾，寿考万年。（三章）中田有庐，疆埸有瓜。是剥是菹，献之皇祖。曾孙寿考，受天之祜。（四章）祭以清酒，从以骍牡，享于祖考。执其鸾刀，以启其毛，取其血膋。（五章）是烝是享，苾苾芬芬，祀事孔明。先祖是皇，报以介福，万寿无疆。（六章）诗经名物图解：黍 稷诗经名物图解：韭 瓜
候人
作者：诗经
朝代：先秦
体裁：四言诗

彼候人兮，何戈与祋。彼其之子，三百赤芾。（一章）维鹈在梁，不濡其翼。彼其之子，不称其服。（二章）维鹈在梁，不濡其咮。彼其之子，不遂其媾。（三章）荟兮蔚兮，南山朝隮。婉兮娈兮，季女斯饥。（四章）
假乐
作者：诗经
朝代：先秦

假乐君子，显显令德。宜民宜人，受禄于天。保右命之，自天申之。干禄百福，子孙千亿。穆穆皇皇，宜君宜王。不愆不忘，率由旧章。威仪抑抑，德音秩秩。无怨无恶，率由群匹。受福无疆，四方之纲。之纲之纪，燕及朋友。百辟卿士，媚于天子。不解于位，民之攸塈。
假乐
作者：诗经
朝代：先秦
体裁：四言诗

假乐君子，显显令德。宜民宜人，受禄于天。保右命之，自天申之。（一章）干禄百福，子孙千亿。穆穆皇皇，宜君宜王。不愆不忘，率由旧章。（二章）威仪抑抑，德音秩秩。无怨无恶，率由群匹。受福无疆，四方之纲。（三章）之纲之纪，燕及朋友。百辟卿士，媚于天子。不解于位，民之攸塈。（四章）
兔爰
作者：诗经
朝代：先秦
体裁：四言诗

有兔爰爰，雉离于罗。我生之初，尚无为。我生之后，逢此百罹。尚寐无吪。（一章）有兔爰爰，雉离于罦。我生之初，尚无造。我生之后，逢此百忧。尚寐无觉。（二章）有兔爰爰，雉离于罿。我生之初，尚无庸。我生之后，逢此百凶。尚寐无聪。（三章）诗经名物图解：雉
兔罝
作者：诗经
朝代：先秦
体裁：四言诗

肃肃兔罝，椓之丁丁。赳赳武夫，公侯干城。（一章）肃肃兔罝，施于中逵。赳赳武夫，公侯好仇。（二章）肃肃兔罝，施于中林。赳赳武夫，公侯腹心。（三章）
公刘
作者：诗经
朝代：先秦
体裁：四言诗

笃公刘，匪居匪康，乃埸乃疆，乃积乃仓；乃裹糇粮，于橐于囊，思辑用光。弓矢斯张，干戈戚扬，爰方启行。（一章）笃公刘，于胥斯原，既庶既繁。既顺乃宣，而无永叹。陟则在巘，复降在原。何以舟之，维玉及瑶，鞞琫容刀。（二章）笃公刘，逝彼百泉，瞻彼溥原。乃陟南冈，乃觏于京。京师之野，于时处处，于时庐旅，于时言言，于时语语。（三章）笃公刘，于京斯依。跄跄济济，俾筵俾几。既登乃依，乃造其曹。执豕于牢，酌之用匏。食之饮之，君之宗之。（四章）笃公刘，既溥既长，既景乃冈。相其阴阳，观其流泉。其军三单，度其隰原。彻田为粮，度其夕阳，豳居允荒。（五章）笃公刘，于豳斯馆。涉渭为乱，取厉取锻。止基乃理，爰众爰有。夹其皇涧，溯其过涧。止旅乃密，芮鞫之即。（六章）诗经名物图解：匏
六月
作者：诗经
朝代：先秦

六月栖栖，戎车既饬。四牡骙骙，载是常服。猃狁孔炽，我是用急。王于出征，以匡王国。比物四骊，闲之维则。维此六月，既成我服。我服既成，于三十里。王于出征，以佐天子。四牡脩广，其大有颙。薄伐猃狁，以奏肤公。有严有翼，共武之服。共武之服，以定王国。猃狁匪茹，整居焦穫。侵镐及方，至于泾阳。织文鸟章，白旆央央。元戎十乘，以先启行。戎车既安，如轾如轩。四牡既佶，既佶且闲。薄伐猃狁，至于大原。文武吉甫，万邦为宪。吉甫燕喜，既多受祉。来归自镐，我行永久。饮御诸友，炰鳖脍鲤。侯谁在矣，张仲孝友。
六月
作者：诗经
朝代：先秦
体裁：四言诗

六月栖栖，戎车既饬。四牡骙骙，载是常服。猃狁孔炽，我是用急。王于出征，以匡王国。（一章）比物四骊，闲之维则。维此六月，既成我服。我服既成，于三十里。王于出征，以佐天子。（二章）四牡脩广，其大有颙。薄伐猃狁，以奏肤公。有严有翼，共武之服。共武之服，以定王国。（三章）猃狁匪茹，整居焦穫。侵镐及方，至于泾阳。织文鸟章，白旆央央。元戎十乘，以先启行。（四章）戎车既安，如轾如轩。四牡既佶，既佶且闲。薄伐猃狁，至于大原。文武吉甫，万邦为宪。（五章）吉甫燕喜，既多受祉。来归自镐，我行永久。饮御诸友，炰鳖脍鲤。侯谁在矣，张仲孝友。（六章）诗经名物图解：鲤诗经名物图解：鳖
凫鹥
作者：诗经
朝代：先秦
体裁：四言诗

凫鹥在泾，公尸来燕来宁。尔酒既清，尔殽既馨。公尸燕饮，福禄来成。（一章）凫鹥在沙，公尸来燕来宜。尔酒既多，尔殽既嘉。公尸燕饮，福禄来为。（二章）凫鹥在渚，公尸来燕来处。尔酒既湑，尔殽伊脯。公尸燕饮，福禄来下。（三章）凫鹥在潨，公尸来燕来宗。既燕于宗，福禄攸降。公尸燕饮，福禄来崇。（四章）凫鹥在亹，公尸来止熏熏。旨酒欣欣，燔炙芬芬。公尸燕饮，无有后艰。（五章）诗经名物图解：凫诗经名物图解：鹥
凯风
作者：诗经
朝代：先秦

凯风自南，吹彼棘心。棘心夭夭，母氏劬劳。凯风自南，吹彼棘薪。母氏圣善，我无令人。爰有寒泉，在浚之下。有子七人，母氏劳苦。睍睆黄鸟，载好其音。有子七人，莫慰母心。
凯风
作者：诗经
朝代：先秦
体裁：四言诗

凯风自南，吹彼棘心。棘心夭夭，母氏劬劳。（一章）凯风自南，吹彼棘薪。母氏圣善，我无令人。（二章）爰有寒泉，在浚之下。有子七人，母氏劳苦。（三章）睍睆黄鸟，载好其音。有子七人，莫慰母心。（四章）诗经名物图解：棘诗经名物图解：黄鸟
出其东门
作者：诗经
朝代：先秦

出其东门，有女如云。虽则如云，匪我思存。缟衣綦巾，聊乐我员。出其闉阇，有女如荼。虽则如荼，匪我思且。缟衣茹藘，聊可与娱。
出其东门
作者：诗经
朝代：先秦
体裁：四言诗

出其东门，有女如云。虽则如云，匪我思存。缟衣綦巾，聊乐我员。（一章）出其闉阇，有女如荼。虽则如荼，匪我思且。缟衣茹藘，聊可与娱。（二章）诗经名物图解：荼诗经名物图解：蕳 茹藘
出车
作者：诗经
朝代：先秦

我出我车，于彼牧矣。自天子所，谓我来矣。召彼仆夫，谓之载矣。王事多难，维其棘矣。我出我车，于彼郊矣。设此旐矣，建彼旄矣。彼旟旐斯，胡不旆旆。忧心悄悄，仆夫况瘁。王命南仲，往城于方。出车彭彭，旂旐央央。天子命我，城彼朔方。赫赫南仲，猃狁于襄。昔我往矣，黍稷方华。今我来思，雨雪载涂。王事多难，不遑启居。岂不怀归，畏此简书。喓喓草虫，趯趯阜螽。未见君子，忧心忡忡。既见君子，我心则降。赫赫南仲，薄伐西戎。春日迟迟，卉木萋萋。仓庚喈喈，采蘩祁祁。执讯获丑，薄言还归。赫赫南仲，猃狁于夷。
出车
作者：诗经
朝代：先秦
体裁：四言诗

我出我车，于彼牧矣。自天子所，谓我来矣。召彼仆夫，谓之载矣。王事多难，维其棘矣。（一章）我出我车，于彼郊矣。设此旐矣，建彼旄矣。彼旟旐斯，胡不旆旆。忧心悄悄，仆夫况瘁。（二章）王命南仲，往城于方。出车彭彭，旂旐央央。天子命我，城彼朔方。赫赫南仲，猃狁于襄。（三章）昔我往矣，黍稷方华。今我来思，雨雪载涂。王事多难，不遑启居。岂不怀归，畏此简书。（四章）喓喓草虫，趯趯阜螽。未见君子，忧心忡忡。既见君子，我心则降。赫赫南仲，薄伐西戎。（五章）春日迟迟，卉木萋萋。仓庚喈喈，采蘩祁祁。执讯获丑，薄言还归。赫赫南仲，猃狁于夷。（六章）诗经名物图解：棘诗经名物图解：黍 稷诗经名物图解：草虫诗经名物图解：阜螽诗经名物图解：仓庚诗经名物图解：蘩 蒌
击鼓
作者：诗经
朝代：先秦

击鼓其镗，踊跃用兵。土国城漕，我独南行。从孙子仲，平陈与宋。不我以归，忧心有忡。爰居爰处，爰丧其马。于以求之，于林之下。死生契阔，与子成说。执子之手，与子偕老。于嗟阔兮，不我活兮。于嗟洵兮，不我信兮。
击鼓
作者：诗经
朝代：先秦
体裁：四言诗

击鼓其镗，踊跃用兵。土国城漕，我独南行。（一章）从孙子仲，平陈与宋。不我以归，忧心有忡。（二章）爰居爰处，爰丧其马。于以求之，于林之下。（三章）死生契阔，与子成说。执子之手，与子偕老。（四章）于嗟阔兮，不我活兮。于嗟洵兮，不我信兮。（五章）诗经名物图解：马
匏有苦叶
作者：诗经
朝代：先秦
体裁：四言诗

匏有苦叶，济有深涉。深则厉，浅则揭。（一章）有瀰济盈，有鷕雉鸣。济盈不濡轨，雉鸣求其牡。（二章）雍雍鸣雁，旭日始旦。士如归妻，迨冰未泮。（三章）招招舟子，人涉卬否。人涉卬否，卬须我友。（四章）诗经名物图解：匏诗经名物图解：雉诗经名物图解：雁
北山
作者：诗经
朝代：先秦
体裁：四言诗

陟彼北山，言采其杞。偕偕士子，朝夕从事。王事靡盬，忧我父母。（一章）溥天之下，莫非王土。率土之滨，莫非王臣。大夫不均，我从事独贤。（二章）四牡彭彭，王事傍傍。嘉我未老，鲜我方将。旅力方刚，经营四方。（三章）或燕燕居息，或尽瘁事国。或息偃在床，或不已于行。（四章）或不知叫号，或惨惨劬劳。或栖迟偃仰，或王事鞅掌。（五章）或湛乐饮酒，或惨惨畏咎。或出入风议，或靡事不为。（六章）诗经名物图解：杞诗经名物图解：杞2诗经名物图解：杞3
北门
作者：诗经
朝代：先秦
体裁：四言诗

出自北门，忧心殷殷。终窭且贫，莫知我艰。已焉哉，天实为之，谓之何哉。（一章）王事适我，政事一埤益我。我入自外，室人交遍谪我。已焉哉，天实为之，谓之何哉。（二章）王事敦我，政事一埤遗我。我入自外，室人交遍摧我。已焉哉，天实为之，谓之何哉。（三章）
北风
作者：诗经
朝代：先秦

北风其凉，雨雪其雱。惠而好我，携手同行。其虚其邪，既亟只且。北风其喈，雨雪其霏。惠而好我，携手同归。其虚其邪，既亟只且。莫赤匪狐，莫黑匪乌。惠而好我，携手同车。其虚其邪，既亟只且。
北风
作者：诗经
朝代：先秦
体裁：四言诗

北风其凉，雨雪其雱。惠而好我，携手同行。其虚其邪，既亟只且。（一章）北风其喈，雨雪其霏。惠而好我，携手同归。其虚其邪，既亟只且。（二章）莫赤匪狐，莫黑匪乌。惠而好我，携手同车。其虚其邪，既亟只且。（三章）诗经名物图解：狐诗经名物图解：乌
匪风
作者：诗经
朝代：先秦

匪风发兮，匪车偈兮。顾瞻周道，中心怛兮。匪风飘兮，匪车嘌兮。顾瞻周道，中心吊兮。谁能亨鱼，溉之釜鬵。谁将西归，怀之好音。
匪风
作者：诗经
朝代：先秦
体裁：四言诗

匪风发兮，匪车偈兮。顾瞻周道，中心怛兮。（一章）匪风飘兮，匪车嘌兮。顾瞻周道，中心吊兮。（二章）谁能亨鱼，溉之釜鬵。谁将西归，怀之好音。（三章）
十亩之间
作者：诗经
朝代：先秦
体裁：四言诗

十亩之间兮，桑者闲闲兮，行与子还兮。（一章）十亩之外兮，桑者泄泄兮，行与子逝兮。（二章）诗经名物图解：桑
十月之交
作者：诗经
朝代：先秦
体裁：四言诗

十月之交，朔月辛卯。日有食之，亦孔之丑。彼月而微，此日而微。今此下民，亦孔之哀。（一章）日月告凶，不用其行。四国无政，不用其良。彼月而食，则维其常。此日而食，于何不臧。（二章）烨烨震电，不宁不令。百川沸腾，山冢崒崩。高岸为谷，深谷为陵。哀今之人，胡憯莫惩。（三章）皇父卿士，番维司徒。家伯维宰，仲允膳夫。棸子内史，蹶维趣马。楀维师氏，艳妻煽方处。（四章）抑此皇父，岂曰不时。胡为我作，不即我谋。彻我墙屋，田卒污莱。曰予不戕，礼则然矣。（五章）皇父孔圣，作都于向。择三有事，亶侯多藏。不憖遗一老，俾守我王。择有车马，以居徂向。（六章）黾勉从事，不敢告劳。无罪无辜，谗口嚣嚣。下民之孽，匪降自天。噂沓背憎，职竞由人。（七章）悠悠我里，亦孔之痗。四方有羡，我独居忧。民莫不逸，我独不敢休。天命不彻，我不敢效我友自逸。（八章）诗经名物图解：马诗经名物图解：莱
南山
作者：诗经
朝代：先秦
体裁：四言诗

南山崔崔，雄狐绥绥。鲁道有荡，齐子由归。既曰归止，曷又怀止。（一章）葛屦五两，冠緌双止。鲁道有荡，齐子庸止。既曰庸止，曷又从止。（二章）蓺麻如之何，衡从其亩。取妻如之何，必告父母。既曰告止，曷又鞠止。（三章）析薪如之何，匪斧不克。取妻如之何，匪媒不得。既曰得止，曷又极止。（四章）诗经名物图解：狐诗经名物图解：葛诗经名物图解：麻
南山有台
作者：诗经
朝代：先秦
体裁：四言诗

南山有台，北山有莱。乐只君子，邦家之基。乐只君子，万寿无期。（一章）南山有桑，北山有杨。乐只君子，邦家之光。乐只君子，万寿无疆。（二章）南山有杞，北山有李。乐只君子，民之父母。乐只君子，德音不已。（三章）南山有栲，北山有杻。乐只君子，遐不眉寿。乐只君子，德音是茂。（四章）南山有枸，北山有楰。乐只君子，遐不黄耇。乐只君子，保艾尔后。（五章）诗经名物图解：台诗经名物图解：莱诗经名物图解：桑诗经名物图解：杨诗经名物图解：杞诗经名物图解：杞2诗经名物图解：杞3诗经名物图解：李诗经名物图解：杻诗经名物图解：枸
卢令
作者：诗经
朝代：先秦
体裁：四言诗

卢令令，其人美且仁。（一章）卢重环，其人美且鬈。（二章）卢重鋂，其人美且偲。（三章）
卷耳
作者：诗经
朝代：先秦
体裁：四言诗

采采卷耳，不盈顷筐。嗟我怀人，寘彼周行。（一章）陟彼崔嵬，我马虺隤。我姑酌彼金罍，维以不永怀。（二章）陟彼高冈，我马玄黄。我姑酌彼兕觥，维以不永伤。（三章）陟彼砠矣，我马瘏矣。我仆痡矣，云何吁矣。（四章）诗经名物图解：芣苢 卷耳诗经名物图解：马诗经名物图解：兕
卷阿
作者：诗经
朝代：先秦
体裁：四言诗

有卷者阿，飘风自南。岂弟君子，来游来歌，以矢其音。（一章）伴奂尔游矣，优游尔休矣。岂弟君子，俾尔弥尔性，似先公酋矣。（二章）尔土宇昄章，亦孔之厚矣。岂弟君子，俾尔弥尔性，百神尔主矣。（三章）尔受命长矣，茀禄尔康矣。岂弟君子，俾尔弥尔性，纯嘏尔常矣。（四章）有冯有翼，有孝有德，以引以翼。岂弟君子，四方为则。（五章）颙颙卬卬，如圭如璋，令闻令望。岂弟君子，四方为纲。（六章）凤皇于飞，翙翙其羽，亦集爰止。蔼蔼王多吉士，维君子使，媚于天子。（七章）凤皇于飞，翙翙其羽，亦傅于天。蔼蔼王多吉人，维君子命，媚于庶人。（八章）凤皇鸣矣，于彼高冈。梧桐生矣，于彼朝阳。菶菶萋萋，雍雍喈喈。（九章）君子之车，既庶且多。君子之马，既闲且驰。矢诗不多，维以遂歌。（十章）诗经名物图解：桐诗经名物图解：梧桐诗经名物图解：马
叔于田
作者：诗经
朝代：先秦
体裁：四言诗

叔于田，巷无居人。岂无居人，不如叔也，洵美且仁。（一章）叔于狩，巷无饮酒。岂无饮酒，不如叔也，洵美且好。（二章）叔适野，巷无服马。岂无服马，不如叔也，洵美且武。（三章）诗经名物图解：马
召旻
作者：诗经
朝代：先秦
体裁：四言诗

旻天疾威，天笃降丧。瘨我饥馑，民卒流亡。我居圉卒荒。（一章）天降罪罟，蟊贼内讧。昏椓靡共，溃溃回遹，实靖夷我邦。（二章）皋皋訾訾，曾不知其玷。兢兢业业，孔填不宁，我位孔贬。（三章）如彼岁旱，草不溃茂，如彼栖苴。我相此邦，无不溃止。（四章）维昔之富不如时，维今之疚不如兹。彼疏斯粺，胡不自替，职兄斯引。（五章）池之竭矣，不云自频。泉之竭矣，不云自中。溥斯害矣，职兄斯弘，不灾我躬。（六章）昔先王受命，有如召公。日辟国百里，今也日蹙国百里。于乎哀哉，维今之人，不尚有旧。（七章）
吉日
作者：诗经
朝代：先秦
体裁：四言诗

吉日维戊，既伯既祷。田车既好，四牡孔阜。升彼大阜，从其群丑。（一章）吉日庚午，既差我马。兽之所同，麀鹿麌麌。漆沮之从，天子之所。（二章）瞻彼中原，其祁孔有。儦儦俟俟，或群或友。悉率左右，以燕天子。（三章）既张我弓，既挟我矢。发彼小豝，殪此大兕。以御宾客，且以酌醴。（四章）诗经名物图解：马诗经名物图解：鹿诗经名物图解：豝诗经名物图解：兕
君子于役
作者：诗经
朝代：先秦
体裁：四言诗

君子于役，不知其期，曷至哉。鸡栖于埘，日之夕矣，羊牛下来。君子于役，如之何勿思。（一章）君子于役，不日不月，曷其有佸。鸡栖于桀，日之夕矣，羊牛下括。君子于役，苟无饥渴。（二章）诗经名物图解：鸡诗经名物图解：牛诗经名物图解：羊
君子偕老
作者：诗经
朝代：先秦
体裁：四言诗

君子偕老，副笄六珈。委委佗佗，如山如河。象服是宜，子之不淑，云如之何。（一章）玼兮玼兮，其之翟也。鬒发如云，不屑剃也。玉之瑱也，象之揥也，扬且之皙也。胡然而天也，胡然而帝也。（二章）瑳兮瑳兮，其之展也。蒙彼绉絺，是绁袢也。子之清扬，扬且之颜也。展如之人兮，邦之媛也。（三章）
君子阳阳
作者：诗经
朝代：先秦
体裁：四言诗

君子阳阳，左执簧，右招我由房。其乐只且。（一章）君子陶陶，左执翿，右招我由敖。其乐只且。（二章）
周颂·臣工之什·臣工
作者：诗经
朝代：先秦

嗟嗟臣工，敬尔在公。王釐尔成，来咨来茹。嗟嗟保介，维莫之春。亦又何求，如何新畬。于皇来牟，将受厥明。明昭上帝，迄用康年。命我众人，庤乃钱镈，奄观铚艾。
周颂·臣工之什·臣工
作者：诗经
朝代：先秦
体裁：四言诗

嗟嗟臣工，敬尔在公。王釐尔成，来咨来茹。嗟嗟保介，维莫之春。亦又何求，如何新畬。于皇来牟，将受厥明。明昭上帝，迄用康年。命我众人，庤乃钱镈，奄观铚艾。诗经名物图解：来牟
商颂·那
作者：诗经
朝代：先秦

猗与那与，置我鼗鼓。奏鼓简简，衎我烈祖。汤孙奏假，绥我思成。鼗鼓渊渊，嘒嘒管声。既和且平，依我磬声。于赫汤孙，穆穆厥声。庸鼓有斁，万舞有奕。我有嘉客，亦不夷怿。自古在昔，先民有作。温恭朝夕，执事有恪。顾予烝尝，汤孙之将。
噫嘻
作者：诗经
朝代：先秦
体裁：诗

噫嘻成王，既昭假尔。率时农夫，播厥百谷。骏发尔私，终三十里。亦服尔耕，十千维耦。
四月
作者：诗经
朝代：先秦

四月维夏，六月徂暑。先祖匪人，胡宁忍予。秋日凄凄，百卉具腓。乱离瘼矣，爰其适归。冬日烈烈，飘风发发。民莫不谷，我独何害。山有嘉卉，侯栗侯梅。废为残贼，莫知其尤。相彼泉水，载清载浊。我日构祸，曷云能谷。滔滔江汉，南国之纪。尽瘁以仕，宁莫我有。匪鹑匪鸢，翰飞戾天。匪鳣匪鲔，潜逃于渊。山有蕨薇，隰有杞桋。君子作歌，维以告哀。
四月
作者：诗经
朝代：先秦
体裁：四言诗

四月维夏，六月徂暑。先祖匪人，胡宁忍予。（一章）秋日凄凄，百卉具腓。乱离瘼矣，爰其适归。（二章）冬日烈烈，飘风发发。民莫不谷，我独何害。（三章）山有嘉卉，侯栗侯梅。废为残贼，莫知其尤。（四章）相彼泉水，载清载浊。我日构祸，曷云能谷。（五章）滔滔江汉，南国之纪。尽瘁以仕，宁莫我有。（六章）匪鹑匪鸢，翰飞戾天。匪鳣匪鲔，潜逃于渊。（七章）山有蕨薇，隰有杞桋。君子作歌，维以告哀。（八章）诗经名物图解：栗诗经名物图解：梅诗经名物图解：鸢诗经名物图解：鹑诗经名物图解：鳣诗经名物图解：蕨 薇诗经名物图解：杞诗经名物图解：杞2诗经名物图解：杞3
四牡
作者：诗经
朝代：先秦

四牡騑騑，周道倭迟。岂不怀归。王事靡盬，我心伤悲。四牡騑騑，啴啴骆马。岂不怀归。王事靡盬，不遑启处。翩翩者鵻，载飞载下，集于苞栩。王事靡盬，不遑将父。翩翩者鵻，载飞载止，集于苞杞。王事靡盬，不遑将母。驾彼四骆，载骤骎骎。岂不怀归。是用作歌，将母来谂。
四牡
作者：诗经
朝代：先秦
体裁：四言诗

四牡騑騑，周道倭迟。岂不怀归。王事靡盬，我心伤悲。（一章）四牡騑騑，啴啴骆马。岂不怀归。王事靡盬，不遑启处。（二章）翩翩者鵻，载飞载下，集于苞栩。王事靡盬，不遑将父。（三章）翩翩者鵻，载飞载止，集于苞杞。王事靡盬，不遑将母。（四章）驾彼四骆，载骤骎骎。岂不怀归。是用作歌，将母来谂。（五章）诗经名物图解：马诗经名物图解：鵻诗经名物图解：栩诗经名物图解：杞诗经名物图解：杞2诗经名物图解：杞3
园有桃
作者：诗经
朝代：先秦
体裁：四言诗

园有桃，其实之殽。心之忧矣，我歌且谣。不知我者，谓我士也骄。彼人是哉，子曰何其。心之忧矣，其谁知之。其谁知之，盖亦勿思。（一章）园有棘，其实之食。心之忧矣，聊以行国。不我知者，谓我士也罔极。彼人是哉，子曰何其。心之忧矣，其谁知之。其谁知之，盖亦勿思。（二章）诗经名物图解：桃诗经名物图解：棘
国风·卫风·淇奥
作者：诗经
朝代：先秦
体裁：四言诗

瞻彼淇奥，绿竹猗猗。有匪君子，如切如磋，如琢如磨。瑟兮僩兮，赫兮咺兮。有匪君子，终不可谖兮。（一章）瞻彼淇奥，绿竹青青。有匪君子，充耳琇莹，会弁如星。瑟兮僩兮，赫兮咺兮。有匪君子，终不可谖兮。（二章）瞻彼淇奥，绿竹如箦。有匪君子，如金如锡，如圭如璧。宽兮绰兮，倚重较兮。善戏谑兮，不为虐兮。（三章）诗经名物图解：绿竹诗经名物图解：绿竹（王刍 萹蓄）
国风·召南·鹊巢
作者：诗经
朝代：先秦
体裁：四言诗

维鹊有巢，维鸠居之。之子于归，百两御之。（一章）维鹊有巢，维鸠方之。之子于归，百两将之。（二章）维鹊有巢，维鸠盈之。之子于归，百两成之。（三章）诗经名物图解：鹊诗经名物图解：鸠
国风·周南·兔罝
作者：诗经
朝代：先秦
体裁：诗

肃肃兔罝，椓之丁丁。赳赳武夫，公侯干城。肃肃兔罝，施于中逵。赳赳武夫，公侯好仇。肃肃兔罝，施于中林。赳赳武夫，公侯腹心。
国风·周南·关雎
作者：诗经
朝代：先秦
体裁：诗

关关雎鸠，在河之洲。窈窕淑女，君子好逑。参差荇菜，左右流之。窈窕淑女，寤寐求之。求之不得，寤寐思服。悠哉悠哉，辗转反侧。参差荇菜，左右采之。窈窕淑女，琴瑟友之。参差荇菜，左右芼之。窈窕淑女，钟鼓乐之。
国风·周南·关雎
作者：诗经
朝代：先秦
体裁：四言诗

关关雎鸠，在河之洲。窈窕淑女，君子好逑。（一章）参差荇菜，左右流之。窈窕淑女，寤寐求之。（二章）求之不得，寤寐思服。悠哉悠哉，辗转反侧。（三章）参差荇菜，左右采之。窈窕淑女，琴瑟友之。（四章）参差荇菜，左右芼之。窈窕淑女，钟鼓乐之。（五章）诗经名物图解：雎鸠诗经名物图解：雎鸠2诗经名物图解：荇菜
国风·唐风·蟋蟀
作者：诗经
朝代：先秦
体裁：诗

蟋蟀在堂，岁聿其莫。今我不乐，日月其除。无已大康，职思其居。好乐无荒，良士瞿瞿。蟋蟀在堂，岁聿其逝。今我不乐，日月其迈。无已大康，职思其外。好乐无荒，良士蹶蹶。蟋蟀在堂，役车其休。今我不乐，日月其慆。无已大康，职思其忧。好乐无荒，良士休休。
国风·唐风·蟋蟀
作者：诗经
朝代：先秦
体裁：四言诗

蟋蟀在堂，岁聿其莫。今我不乐，日月其除。无已大康，职思其居。好乐无荒，良士瞿瞿。（一章）蟋蟀在堂，岁聿其逝。今我不乐，日月其迈。无已大康，职思其外。好乐无荒，良士蹶蹶。（二章）蟋蟀在堂，役车其休。今我不乐，日月其慆。无已大康，职思其忧。好乐无荒，良士休休。（三章）诗经名物图解：蟋蟀
国风·曹风·候人
作者：诗经
朝代：先秦
体裁：诗

彼候人兮，何戈与祋。彼其之子，三百赤芾。维鹈在梁，不濡其翼。彼其之子，不称其服。维鹈在梁，不濡其咮。彼其之子，不遂其媾。荟兮蔚兮，南山朝隮。婉兮娈兮，季女斯饥。
国风·曹风·蜉蝣
作者：诗经
朝代：先秦
体裁：四言诗

蜉蝣之羽，衣裳楚楚。心之忧矣，于我归处。（一章）蜉蝣之翼，采采衣服。心之忧矣，于我归息。（二章）蜉蝣掘阅，麻衣如雪。心之忧矣，于我归说。（三章）诗经名物图解：麻
国风·桧风·羔裘
作者：诗经
朝代：先秦

羔裘逍遥，狐裘以朝。岂不尔思，劳心忉忉。羔裘翱翔，狐裘在堂。岂不尔思，我心忧伤。羔裘如膏，日出有曜。岂不尔思，中心是悼。
国风·桧风·羔裘
作者：诗经
朝代：先秦
体裁：四言诗

羔裘逍遥，狐裘以朝。岂不尔思，劳心忉忉。（一章）羔裘翱翔，狐裘在堂。岂不尔思，我心忧伤。（二章）羔裘如膏，日出有曜。岂不尔思，中心是悼。（三章）诗经名物图解：狐
国风·王风·黍离
作者：诗经
朝代：先秦
体裁：四言诗

彼黍离离，彼稷之苗。行迈靡靡，中心摇摇。知我者，谓我心忧。不知我者，谓我何求。悠悠苍天，此何人哉。（一章）彼黍离离，彼稷之穗。行迈靡靡，中心如醉。知我者，谓我心忧。不知我者，谓我何求。悠悠苍天，此何人哉。（二章）彼黍离离，彼稷之实。行迈靡靡，中心如噎。知我者，谓我心忧。不知我者，谓我何求。悠悠苍天，此何人哉。（三章）诗经名物图解：黍 稷
国风·秦风·车邻
作者：诗经
朝代：先秦
体裁：四言诗

有车邻邻，有马白颠。未见君子，寺人之令。（一章）阪有漆，隰有栗。既见君子，并坐鼓瑟。今者不乐，逝者其耋。（二章）阪有桑，隰有杨。既见君子，并坐鼓簧。今者不乐，逝者其亡。（三章）诗经名物图解：马诗经名物图解：漆诗经名物图解：栗诗经名物图解：桑诗经名物图解：杨
国风·豳风·七月
作者：诗经
朝代：先秦
体裁：四言诗

七月流火，九月授衣。一之日觱发，二之日栗烈。无衣无褐，何以卒岁。三之日于耜，四之日举趾。同我妇子，馌彼南亩，田畯至喜。（一章）七月流火，九月授衣。春日载阳，有鸣仓庚。女执懿筐，遵彼微行，爰求柔桑。春日迟迟，采蘩祁祁。女心伤悲，殆及公子同归。（二章）七月流火，八月萑苇。蚕月条桑，取彼斧斨。以伐远扬，猗彼女桑。七月鸣鵙，八月载绩。载玄载黄，我朱孔阳，为公子裳。（三章）四月秀葽，五月鸣蜩。八月其穫，十月陨萚。一之日于貉，取彼狐狸，为公子裘。二之日其同，载缵武功。言私其豵，献豜于公。（四章）五月斯螽动股，六月莎鸡振羽。七月在野，八月在宇，九月在户，十月蟋蟀入我床下。穹窒熏鼠，塞向墐户。嗟我妇子，曰为改岁，入此室处。（五章）六月食郁及薁，七月亨葵及菽，八月剥枣。十月穫稻，为此春酒，以介眉寿。七月食瓜，八月断壶，九月叔苴。采荼薪樗，食我农夫。（六章）九月筑场圃，十月纳禾稼。黍稷重穋，禾麻菽麦。嗟我农夫，我稼既同，上入执宫功。昼尔于茅，宵尔索绹。亟其乘屋，其始播百谷。（七章）二之日凿冰冲冲，三之日纳于凌阴。四之日其蚤，献羔祭韭。九月肃霜，十月涤场。朋酒斯飨，曰杀羔羊。跻彼公堂，称彼兕觥，万寿无疆。（八章）诗经名物图解：仓庚诗经名物图解：桑诗经名物图解：蘩 蒌诗经名物图解：苇诗经名物图解：蚕诗经名物图解：蜩诗经名物图解：貉诗经名物图解：狐诗经名物图解：狸诗经名物图解：莎鸡诗经名物图解：蟋蟀诗经名物图解：鼠诗经名物图解：郁诗经名物图解：薁诗经名物图解：葵诗经名物图解：枣诗经名物图解：稻 粱诗经名物图解：韭 瓜诗经名物图解：樗诗经名物图解：荼诗经名物图解：黍 稷诗经名物图解：虻 贝母 麦诗经名物图解：麻诗经名物图解：羊诗经名物图解：兕
国风·邶风·柏舟
作者：诗经
朝代：先秦

汎彼柏舟，亦汎其流。耿耿不寐，如有隐忧。微我无酒，以敖以游。我心匪鉴，不可以茹。亦有兄弟，不可以据。薄言往愬，逢彼之怒。我心匪石，不可转也。我心匪席，不可卷也。威仪棣棣，不可选也。忧心悄悄，愠于群小。觏闵既多，受侮不少。静言思之，寤辟有摽。日居月诸，胡迭而微。心之忧矣，如匪浣衣。静言思之，不能奋飞。
国风·邶风·柏舟
作者：诗经
朝代：先秦
体裁：四言诗

汎彼柏舟，亦汎其流。耿耿不寐，如有隐忧。微我无酒，以敖以游。（一章）我心匪鉴，不可以茹。亦有兄弟，不可以据。薄言往愬，逢彼之怒。（二章）我心匪石，不可转也。我心匪席，不可卷也。威仪棣棣，不可选也。（三章）忧心悄悄，愠于群小。觏闵既多，受侮不少。静言思之，寤辟有摽。（四章）日居月诸，胡迭而微。心之忧矣，如匪浣衣。静言思之，不能奋飞。（五章）诗经名物图解：柏
国风·郑风·丰
作者：诗经
朝代：先秦
体裁：诗

子之丰兮，俟我乎巷兮。悔予不送兮。子之昌兮，俟我乎堂兮。悔予不将兮。衣锦褧衣，裳锦褧裳。叔兮伯兮，驾予与行。裳锦褧裳，衣锦褧衣。叔兮伯兮，驾予与归。
国风·郑风·缁衣
作者：诗经
朝代：先秦

缁衣之宜兮，敝予又改为兮。适子之馆兮，还予授子之粲兮。缁衣之好兮，敝予又改造兮。适子之馆兮，还予授子之粲兮。缁衣之席兮，敝予又改作兮。适子之馆兮，还予授子之粲兮。
国风·郑风·缁衣
作者：诗经
朝代：先秦
体裁：四言诗

缁衣之宜兮，敝予又改为兮。适子之馆兮，还予授子之粲兮。（一章）缁衣之好兮，敝予又改造兮。适子之馆兮，还予授子之粲兮。（二章）缁衣之席兮，敝予又改作兮。适子之馆兮，还予授子之粲兮。（三章）
国风·鄘风·柏舟
作者：诗经
朝代：先秦
体裁：四言诗

汎彼柏舟，在彼中河。髧彼两髦，实维我仪。之死矢靡它。母也天只，不谅人只。（一章）汎彼柏舟，在彼河侧。髧彼两髦，实维我特。之死矢靡慝。母也天只，不谅人只。（二章）诗经名物图解：柏
国风·陈风·东门之杨
作者：诗经
朝代：先秦
体裁：诗

东门之杨，其叶牂牂。昏以为期，明星煌煌。东门之杨，其叶肺肺。昏以为期，明星晢晢。
国风·陈风·东门之池
作者：诗经
朝代：先秦
体裁：诗

东门之池，可以沤麻。彼美淑姬，可与晤歌。东门之池，可以沤纻。彼美淑姬，可与晤语。东门之池，可以沤菅。彼美淑姬，可与晤言。
国风·陈风·宛丘
作者：诗经
朝代：先秦
体裁：四言诗

子之汤兮，宛丘之上兮。洵有情兮，而无望兮。（一章）坎其击鼓，宛丘之下。无冬无夏，值其鹭羽。（二章）坎其击缶，宛丘之道。无冬无夏，值其鹭翿。（三章）诗经名物图解：鹭
国风·魏风·十亩之间
作者：诗经
朝代：先秦

十亩之间兮，桑者闲闲兮，行与子还兮。十亩之外兮，桑者泄泄兮，行与子逝兮。
国风·魏风·葛屦
作者：诗经
朝代：先秦
体裁：诗

纠纠葛屦，可以履霜。掺掺女手，可以缝裳。要之襋之，好人服之。好人提提，宛然左辟，佩其象揥。维是褊心，是以为刺。
国风·魏风·葛屦
作者：诗经
朝代：先秦
体裁：四言诗

纠纠葛屦，可以履霜。掺掺女手，可以缝裳。要之襋之，好人服之。（一章）好人提提，宛然左辟，佩其象揥。维是褊心，是以为刺。（二章）诗经名物图解：葛诗经名物图解：象
国风·齐风·东方之日
作者：诗经
朝代：先秦
体裁：诗

东方之日兮，彼姝者子，在我室兮。在我室兮，履我即兮。东方之月兮，彼姝者子，在我闼兮。在我闼兮，履我发兮。
国风·齐风·东方未明
作者：诗经
朝代：先秦
体裁：诗

东方未明，颠倒衣裳。颠之倒之，自公召之。东方未晞，颠倒裳衣。倒之颠之，自公令之。折柳樊圃，狂夫瞿瞿。不能辰夜，不夙则莫。
国风·齐风·卢令
作者：诗经
朝代：先秦
体裁：诗

卢令令，其人美且仁。卢重环，其人美且鬈。卢重鋂，其人美且偲。
国风·齐风·鸡鸣
作者：诗经
朝代：先秦
体裁：四言诗

鸡既鸣矣，朝既盈矣。匪鸡则鸣，苍蝇之声。（一章）东方明矣，朝既昌矣。匪东方则明，月出之光。（二章）虫飞薨薨，甘与子同梦。会且归矣，无庶予子憎。（三章）诗经名物图解：鸡诗经名物图解：苍蝇
墓门
作者：诗经
朝代：先秦
体裁：诗

墓门有棘，斧以斯之。夫也不良，国人知之。知而不已，谁昔然矣。墓门有梅，有鸮萃止。夫也不良，歌以讯之。讯予不顾，颠倒思予。
墓门
作者：诗经
朝代：先秦
体裁：四言诗

墓门有棘，斧以斯之。夫也不良，国人知之。知而不已，谁昔然矣。（一章）墓门有梅，有鸮萃止。夫也不良，歌以讯之。讯予不顾，颠倒思予。（二章）诗经名物图解：棘诗经名物图解：梅
墙有茨
作者：诗经
朝代：先秦
体裁：四言诗

墙有茨，不可埽也。中冓之言，不可道也。所可道也，言之丑也。（一章）墙有茨，不可襄也。中冓之言，不可详也。所可详也，言之长也。（二章）墙有茨，不可束也。中冓之言，不可读也。所可读也，言之辱也。（三章）
大东
作者：诗经
朝代：先秦
体裁：四言诗

有饛簋飧，有救棘匕。周道如砥，其直如矢。君子所履，小人所视。眷言顾之，潸焉出涕。（一章）小东大东，杼柚其空。纠纠葛屦，可以履霜。佻佻公子，行彼周行。既往既来，使我心疚。（二章）有洌氿泉，无浸穫薪。契契寤叹，哀我惮人。薪是穫薪，尚可载也。哀我惮人，亦可息也。（三章）东人之子，职劳不来。西人之子，粲粲衣服。舟人之子，熊罴是裘。私人之子，百僚是试。（四章）或以其酒，不以其浆。鞙鞙佩璲，不以其长。维天有汉，监亦有光。跂彼织女，终日七襄。（五章）虽则七襄，不成报章。睆彼牵牛，不以服箱。东有启明，西有长庚。有救天毕，载施之行。（六章）维南有箕，不可以簸扬。维北有斗，不可以挹酒浆。维南有箕，载翕其舌。维北有斗，西柄之揭。（七章）诗经名物图解：棘诗经名物图解：葛诗经名物图解：熊诗经名物图解：牛
大叔于田
作者：诗经
朝代：先秦
体裁：四言诗

叔于田，乘乘马。执辔如组，两骖如舞。叔在薮，火烈具举。袒裼暴虎，献于公所。将叔无狃，戒其伤女。（一章）叔于田，乘乘黄。两服上襄，两骖雁行。叔在薮，火烈具扬。叔善射忌，又良御忌，抑磬控忌，抑纵送忌。（二章）叔于田，乘乘鸨。两服齐首，两骖如手。叔在薮，火烈具阜。叔马慢忌，叔发罕忌，抑释掤忌，抑鬯弓忌。（三章）诗经名物图解：马诗经名物图解：虎诗经名物图解：雁
大明
作者：诗经
朝代：先秦
体裁：四言诗

明明在下，赫赫在上。天难忱斯，不易维王。天位殷适，使不挟四方。（一章）挚仲氏任，自彼殷商。来嫁于周，曰嫔于京。乃及王季，维德之行。大任有身，生此文王。（二章）维此文王，小心翼翼。昭事上帝，聿怀多福。厥德不回，以受方国。（三章）天监在下，有命既集。文王初载，天作之合。在洽之阳，在渭之涘。文王嘉止，大邦有子。（四章）大邦有子，伣天之妹。文定厥祥，亲迎于渭。造舟为梁，不显其光。（五章）有命自天，命此文王。于周于京，缵女维莘。长子维行，笃生武王。保右命尔，燮伐大商。（六章）殷商之旅，其会如林。矢于牧野，维予侯兴。上帝临女，无贰尔心。（七章）牧野洋洋，檀车煌煌，驷騵彭彭。维师尚父，时维鹰扬，凉彼武王。肆伐大商，会朝清明。（八章）诗经名物图解：檀诗经名物图解：鹰
大田
作者：诗经
朝代：先秦
体裁：四言诗

大田多稼，既种既戒，既备乃事。以我覃耜，俶载南亩，播厥百谷。既庭且硕，曾孙是若。（一章）既方既皂，既坚既好，不稂不莠。去其螟螣，及其蟊贼，无害我田稚。田祖有神，秉畀炎火。（二章）有渰萋萋，兴雨祈祈。雨我公田，遂及我私。彼有不穫稚，此有不敛穧。彼有遗秉，此有滞穗，伊寡妇之利。（三章）曾孙来止，以其妇子，馌彼南亩，田畯至喜。来方禋祀，以其骍黑，与其黍稷。以享以祀，以介景福。（四章）诗经名物图解：莠诗经名物图解：螣诗经名物图解：黍 稷
大车
作者：诗经
朝代：先秦

大车槛槛，毳衣如菼。岂不尔思，畏子不敢。大车啍啍，毳衣如璊。岂不尔思，畏子不奔。谷则异室，死则同穴。谓予不信，有如皦日。
大车
作者：诗经
朝代：先秦
体裁：四言诗

大车槛槛，毳衣如菼。岂不尔思，畏子不敢。（一章）大车啍啍，毳衣如璊。岂不尔思，畏子不奔。（二章）谷则异室，死则同穴。谓予不信，有如皦日。（三章）
大雅·文王之什·下武
作者：诗经
朝代：先秦
体裁：诗

下武维周，世有哲王。三后在天，王配于京。王配于京，世德作求。永言配命，成王之孚。成王之孚，下土之式。永言孝思，孝思维则。媚兹一人，应侯顺德。永言孝思，昭哉嗣服。昭兹来许，绳其祖武。于万斯年，受天之祜。受天之祜，四方来贺。于万斯年，不遐有佐。
大雅·文王之什·文王
作者：诗经
朝代：先秦
体裁：四言诗

文王在上，于昭于天。周虽旧邦，其命维新。有周不显，帝命不时。文王陟降，在帝左右。（一章）亹亹文王，令闻不已。陈锡哉周，侯文王孙子。文王孙子，本支百世。凡周之士，不显亦世。（二章）世之不显，厥犹翼翼。思皇多士，生此王国。王国克生，维周之桢。济济多士，文王以宁。（三章）穆穆文王，于缉熙敬止。假哉天命，有商孙子。商之孙子，其丽不亿。上帝既命，侯于周服。（四章）侯服于周，天命靡常。殷士肤敏，祼将于京。厥作祼将，常服黼冔。王之荩臣，无念尔祖。（五章）无念尔祖，聿脩厥德。永言配命，自求多福。殷之未丧师，克配上帝。宜鉴于殷，骏命不易。（六章）命之不易，无遏尔躬。宣昭义问，有虞殷自天。上天之载，无声无臭。仪刑文王，万邦作孚。（七章）
大雅·生民之什·生民
作者：诗经
朝代：先秦
体裁：四言诗

厥初生民，时维姜嫄。生民如何，克禋克祀，以弗无子。履帝武敏歆，攸介攸止。载震载夙，载生载育，时维后稷。（一章）诞弥厥月，先生如达。不坼不副，无菑无害。以赫厥灵，上帝不宁。不康禋祀，居然生子。（二章）诞寘之隘巷，牛羊腓字之。诞寘之平林，会伐平林。诞寘之寒冰，鸟覆翼之。鸟乃去矣，后稷呱矣。实覃实吁，厥声载路。（三章）诞实匍匐，克岐克嶷，以就口食。蓺之荏菽，荏菽旆旆，禾役穟穟。麻麦幪幪，瓜瓞唪唪。（四章）诞后稷之穑，有相之道。茀厥丰草，种之黄茂。实方实苞，实种实袖。实发实秀，实坚实好。实颖实栗，即有邰家室。（五章）诞降嘉种，维秬维秠，维穈维芑。恒之秬秠，是穫是亩。恒之穈芑，是任是负，以归肇祀。（六章）诞我祀如何，或舂或揄，或簸或蹂；释之叟叟，烝之浮浮；载谋载惟，取萧、祭脂，取羝以軷；载燔载烈，以兴嗣岁。（七章）卬盛于豆，于豆于登。其香始升，上帝居歆。胡臭亶时，后稷肇祀。庶无罪悔，以迄于今。（八章）诗经名物图解：牛诗经名物图解：羊诗经名物图解：荏菽诗经名物图解：虻 贝母 麦诗经名物图解：麻诗经名物图解：韭 瓜诗经名物图解：栗诗经名物图解：蓷 萧
大雅·荡之什·荡
作者：诗经
朝代：先秦
体裁：四言诗

荡荡上帝，下民之辟。疾威上帝，其命多辟。天生烝民，其命匪谌。靡不有初，鲜克有终。（一章）文王曰咨，咨汝殷商，曾是彊禦，曾是掊克。曾是在位，曾是在服。天降滔德，女兴是力。（二章）文王曰咨，咨女殷商，而秉义类，彊禦多怼。流言以对，寇攘式内。侯作侯祝，靡届靡究。（三章）文王曰咨，咨女殷商，女炰炰于中国，敛怨以为德。不明尔德，时无背无侧。尔德不明，以无陪无卿。（四章）文王曰咨，咨女殷商，天不湎尔以酒，不义从式。既愆尔止，靡明靡晦。式号式呼，俾昼作夜。（五章）文王曰咨，咨女殷商，如蜩如螗，如沸如羹。小大近丧，人尚乎由行。内奰于中国，覃及鬼方。（六章）文王曰咨，咨女殷商，匪上帝不时，殷不用旧。虽无老成人，尚有典刑。曾是莫听，大命以倾。（七章）文王曰咨，咨女殷商。人亦有言，颠沛之揭，枝叶未有害，本实先拨。殷鉴不远，在夏后之世。（八章）诗经名物图解：蜩
天保
作者：诗经
朝代：先秦
体裁：四言诗

天保定尔，亦孔之固。俾尔单厚，何福不除。俾尔多益，以莫不庶。（一章）天保定尔，俾尔戬谷。罄无不宜，受天百禄。降尔遐福，维日不足。（二章）天保定尔，以莫不兴。如山如阜，如冈如陵，如川之方至，以莫不增。（三章）吉蠲为饎，是用孝享。礿祠烝尝，于公先王。君曰卜尔，万寿无疆。（四章）神之吊矣，诒尔多福。民之质矣，日用饮食。群黎百姓，遍为尔德。（五章）如月之恒，如日之升，如南山之寿，不骞不崩。如松柏之茂，无不尔或承。（六章）诗经名物图解：松诗经名物图解：柏
女曰鸡鸣
作者：诗经
朝代：先秦
体裁：诗

女曰鸡鸣，士曰昧旦。子兴视夜，明星有烂。将翱将翔，弋凫与雁。弋言加之，与子宜之。宜言饮酒，与子偕老。琴瑟在御，莫不静好。知子之来之，杂佩以赠之。知子之顺之，杂佩以问之。知子之好之，杂佩以报之。
女曰鸡鸣
作者：诗经
朝代：先秦
体裁：四言诗

女曰鸡鸣，士曰昧旦。子兴视夜，明星有烂。将翱将翔，弋凫与雁。（一章）弋言加之，与子宜之。宜言饮酒，与子偕老。琴瑟在御，莫不静好。（二章）知子之来之，杂佩以赠之。知子之顺之，杂佩以问之。知子之好之，杂佩以报之。（三章）诗经名物图解：鸡诗经名物图解：凫诗经名物图解：雁
子衿
作者：诗经
朝代：先秦
体裁：四言诗

青青子衿，悠悠我心。纵我不往，子宁不嗣音。（一章）青青子佩，悠悠我思。纵我不往，子宁不来。（二章）挑兮达兮，在城阙兮。一日不见，如三月兮。（三章）
定之方中
作者：诗经
朝代：先秦

定之方中，作于楚宫。揆之以日，作于楚室。树之榛栗，椅桐梓漆，爰伐琴瑟。升彼虚矣，以望楚矣。望楚与堂，景山与京。降观于桑，卜云其吉，终然允臧。灵雨既零，命彼倌人。星言夙驾，说于桑田。匪直也人，秉心塞渊，騋牝三千。
定之方中
作者：诗经
朝代：先秦
体裁：四言诗

定之方中，作于楚宫。揆之以日，作于楚室。树之榛栗，椅桐梓漆，爰伐琴瑟。（一章）升彼虚矣，以望楚矣。望楚与堂，景山与京。降观于桑，卜云其吉，终然允臧。（二章）灵雨既零，命彼倌人。星言夙驾，说于桑田。匪直也人，秉心塞渊，騋牝三千。（三章）诗经名物图解：栗诗经名物图解：榛诗经名物图解：桐诗经名物图解：梓诗经名物图解：楸（梓）诗经名物图解：椅诗经名物图解：漆诗经名物图解：桑
宛丘
作者：诗经
朝代：先秦
体裁：诗

子之汤兮，宛丘之上兮。洵有情兮，而无望兮。坎其击鼓，宛丘之下。无冬无夏，值其鹭羽。坎其击缶，宛丘之道。无冬无夏，值其鹭翿。
宾之初筵
作者：诗经
朝代：先秦

宾之初筵，左右秩秩。笾豆有楚，殽核维旅。酒既和旨，饮酒孔偕。钟鼓既设，举酬逸逸。大侯既抗，弓矢斯张。射夫既同，献尔发功。发彼有的，以祈尔爵。籥舞笙鼓，乐既和奏。烝衎烈祖，以洽百礼。百礼既至，有壬有林。锡尔纯嘏，子孙其湛。其湛曰乐，各奏尔能。宾载手仇，室人入又。酌彼康爵，以奏尔时。宾之初筵，温温其恭。其未醉止，威仪反反。曰既醉止，威仪幡幡。舍其坐迁，屡舞仙仙。其未醉止，威仪抑抑。曰既醉止，威仪怭怭。是曰既醉，不知其秩。宾既醉止，载号载呶。乱我笾豆，屡舞僛僛。是曰既醉，不知其邮。侧弁之俄，屡舞傞傞。既醉而出，并受其福。醉而不出，是谓伐德。饮酒孔嘉，维其令仪。凡此饮酒，或醉或否。既立之监，或佐之史。彼醉不臧，不醉反耻。式勿从谓，无俾大怠。匪言勿言，匪由勿语。由醉之言，俾出童羖。三爵不识，矧敢多又。
宾之初筵
作者：诗经
朝代：先秦
体裁：四言诗

宾之初筵，左右秩秩。笾豆有楚，殽核维旅。酒既和旨，饮酒孔偕。钟鼓既设，举酬逸逸。大侯既抗，弓矢斯张。射夫既同，献尔发功。发彼有的，以祈尔爵。（一章）籥舞笙鼓，乐既和奏。烝衎烈祖，以洽百礼。百礼既至，有壬有林。锡尔纯嘏，子孙其湛。其湛曰乐，各奏尔能。宾载手仇，室人入又。酌彼康爵，以奏尔时。（二章）宾之初筵，温温其恭。其未醉止，威仪反反。曰既醉止，威仪幡幡。舍其坐迁，屡舞仙仙。其未醉止，威仪抑抑。曰既醉止，威仪怭怭。是曰既醉，不知其秩。（三章）宾既醉止，载号载呶。乱我笾豆，屡舞僛僛。是曰既醉，不知其邮。侧弁之俄，屡舞傞傞。既醉而出，并受其福。醉而不出，是谓伐德。饮酒孔嘉，维其令仪。（四章）凡此饮酒，或醉或否。既立之监，或佐之史。彼醉不臧，不醉反耻。式勿从谓，无俾大怠。匪言勿言，匪由勿语。由醉之言，俾出童羖。三爵不识，矧敢多又。（五章）
将仲子
作者：诗经
朝代：先秦
体裁：四言诗

将仲子兮，无踰我里，无折我树杞。岂敢爱之，畏我父母。仲可怀也，父母之言，亦可畏也。（一章）将仲子兮，无踰我墙，无折我树桑。岂敢爱之，畏我诸兄。仲可怀也，诸兄之言，亦可畏也。（二章）将仲子兮，无踰我园，无折我树檀。岂敢爱之，畏人之多言。仲可怀也，人之多言，亦可畏也。（三章）诗经名物图解：杞诗经名物图解：杞2诗经名物图解：杞3诗经名物图解：桑诗经名物图解：檀
小宛
作者：诗经
朝代：先秦
体裁：四言诗

宛彼鸣鸠，翰飞戾天。我心忧伤，念昔先人。明发不寐，有怀二人。（一章）人之齐圣，饮酒温克。彼昏不知，壹醉日富。各敬尔仪，天命不又。（二章）中原有菽，庶民采之。螟蛉有子，蜾蠃负之。教诲尔子，式谷似之。（三章）题彼脊令，载飞载鸣。我日斯迈，而月斯征。夙兴夜寐，毋忝尔所生。（四章）交交桑扈，率场啄粟。哀我填寡，宜岸宜狱。握粟出卜，自何能谷。（五章）温温恭人，如集于木。惴惴小心，如临于谷。战战兢兢，如履薄冰。（六章）诗经名物图解：鸠诗经名物图解：鸣鸠诗经名物图解：蜾蠃诗经名物图解：桑扈诗经名物图解：脊令
小弁
作者：诗经
朝代：先秦
体裁：四言诗

弁彼鸒斯，归飞提提。民莫不谷，我独于罹。何辜于天，我罪伊何。心之忧矣，云如之何。（一章）踧踧周道，鞫为茂草。我心忧伤，惄焉如捣。假寐永叹，维忧用老。心之忧矣，疢如疾首。（二章）维桑与梓，必恭敬止。靡瞻匪父，靡依匪母。不属于毛，不离于里。天之生我，我辰安在。（三章）菀彼柳斯，鸣蜩嘒嘒。有漼者渊，萑苇淠淠。譬彼舟流，不知所届。心之忧矣，不遑假寐。（四章）鹿斯之奔，维足伎伎。雉之朝雊，尚求其雌。譬彼坏木，疾用无枝。心之忧矣，宁莫之知。（五章）相彼投兔，尚或先之。行有死人，尚或墐之。君子秉心，维其忍之。心之忧矣，涕既陨之。（六章）君子信谗，如或酬之。君子不惠，不舒究之。伐木掎矣，析薪扡矣。舍彼有罪，予之佗矣。（七章）莫高匪山，莫浚匪泉。君子无易由言，耳属于垣。无逝我梁，无发我笱。我躬不阅，遑恤我后。（八章）诗经名物图解：桑诗经名物图解：梓诗经名物图解：楸（梓）诗经名物图解：柳诗经名物图解：蜩诗经名物图解：苇诗经名物图解：鹿诗经名物图解：雉
小戎
作者：诗经
朝代：先秦
体裁：四言诗

小戎俴收，五楘梁辀。游环胁驱，阴靷鋈续。文茵畅毂，驾我骐馵。言念君子，温其如玉。在其板屋，乱我心曲。（一章）四牡孔阜，六辔在手。骐骝是中，騧骊是骖。龙盾之合，鋈以觼軜。言念君子，温其在邑。方何为期，胡然我念之。（二章）俴驷孔群，厹矛鋈錞。蒙伐有苑，虎韔镂膺。交韔二弓，竹闭绲縢。言念君子，载寝载兴。厌厌良人，秩秩德音。（三章）诗经名物图解：虎
小旻
作者：诗经
朝代：先秦
体裁：四言诗

旻天疾威，敷于下土。谋犹回遹，何日斯沮。谋臧不从，不臧覆用。我视谋犹，亦孔之邛。（一章）潝潝訾訾，亦孔之哀。谋之其臧，则具是违。谋之不臧，则具是依。我视谋犹，伊于胡厎。（二章）我龟既厌，不我告犹。谋夫孔多，是用不集。发言盈庭，谁敢执其咎。如匪行迈谋，是用不得于道。（三章）哀哉为犹，匪先民是程，匪大犹是经。维迩言是听，维迩言是争。如彼筑室于道谋，是用不溃于成。（四章）国虽靡止，或圣或否。民虽靡膴，或哲或谋，或肃或艾。如彼泉流，无沦胥以败。（五章）不敢暴虎，不敢冯河。人知其一，莫知其他。战战兢兢，如临深渊，如履薄冰。（六章）诗经名物图解：龟诗经名物图解：虎
小明
作者：诗经
朝代：先秦

明明上天，照临下土。我征徂西，至于艽野。二月初吉，载离寒暑。心之忧矣，其毒大苦。念彼共人，涕零如雨。岂不怀归，畏此罪罟。昔我往矣，日月方除。曷云其还，岁聿云莫。念我独兮，我事孔庶。心之忧矣，惮我不暇。念彼共人，眷眷怀顾。岂不怀归，畏此谴怒。昔我往矣，日月方奥。曷云其还，政事愈蹙。岁聿云莫，采萧穫菽。心之忧矣，自诒伊戚。念彼共人，兴言出宿。岂不怀归，畏此反覆。嗟尔君子，无恒安处。靖共尔位，正直是与。神之听之，式谷以女。嗟尔君子，无恒安息。靖共尔位，好是正直。神之听之，介尔景福。
小明
作者：诗经
朝代：先秦
体裁：四言诗

明明上天，照临下土。我征徂西，至于艽野。二月初吉，载离寒暑。心之忧矣，其毒大苦。念彼共人，涕零如雨。岂不怀归，畏此罪罟。（一章）昔我往矣，日月方除。曷云其还，岁聿云莫。念我独兮，我事孔庶。心之忧矣，惮我不暇。念彼共人，眷眷怀顾。岂不怀归，畏此谴怒。（二章）昔我往矣，日月方奥。曷云其还，政事愈蹙。岁聿云莫，采萧穫菽。心之忧矣，自诒伊戚。念彼共人，兴言出宿。岂不怀归，畏此反覆。（三章）嗟尔君子，无恒安处。靖共尔位，正直是与。神之听之，式谷以女。（四章）嗟尔君子，无恒安息。靖共尔位，好是正直。神之听之，介尔景福。（五章）诗经名物图解：蓷 萧
小星
作者：诗经
朝代：先秦
体裁：诗

嘒彼小星，三五在东。肃肃宵征，夙夜在公。寔命不同。嘒彼小星，维参与昴。肃肃宵征，抱衾与裯。寔命不犹。
小星
作者：诗经
朝代：先秦
体裁：四言诗

嘒彼小星，三五在东。肃肃宵征，夙夜在公。寔命不同。（一章）嘒彼小星，维参与昴。肃肃宵征，抱衾与裯。寔命不犹。（二章）
小毖
作者：诗经
朝代：先秦
体裁：四言诗

予其惩，而毖后患。莫予荓蜂，自求辛螫。肇允彼桃虫，拚飞维鸟。未堪家多难，予又集于蓼。诗经名物图解：蜂诗经名物图解：桃诗经名物图解：桃虫诗经名物图解：桃虫2诗经名物图解：蓼
小雅·南有嘉鱼之什·南山有台
作者：诗经
朝代：先秦
体裁：诗

南山有台，北山有莱。乐只君子，邦家之基。乐只君子，万寿无期。南山有桑，北山有杨。乐只君子，邦家之光。乐只君子，万寿无疆。南山有杞，北山有李。乐只君子，民之父母。乐只君子，德音不已。南山有栲，北山有杻。乐只君子，遐不眉寿。乐只君子，德音是茂。南山有枸，北山有楰。乐只君子，遐不黄耇。乐只君子，保艾尔后。
小雅·南有嘉鱼之什·南有嘉鱼
作者：诗经
朝代：先秦
体裁：四言诗

南有嘉鱼，烝然罩罩。君子有酒，嘉宾式燕以乐。（一章）南有嘉鱼，烝然汕汕。君子有酒，嘉宾式燕以衎。（二章）南有樛木，甘瓠累之。君子有酒，嘉宾式燕绥之。（三章）翩翩者鵻，烝然来思。君子有酒，嘉宾式燕又思。（四章）诗经名物图解：嘉鱼诗经名物图解：鵻
小雅·吉日
作者：诗经
朝代：先秦
体裁：诗

吉日维戊，既伯既祷。田车既好，四牡孔阜。升彼大阜，从其群丑。吉日庚午，既差我马。兽之所同，麀鹿麌麌。漆沮之从，天子之所。瞻彼中原，其祁孔有。儦儦俟俟，或群或友。悉率左右，以燕天子。既张我弓，既挟我矢。发彼小豝，殪此大兕。以御宾客，且以酌醴。
小雅·甫田之什·甫田
作者：诗经
朝代：先秦
体裁：四言诗

倬彼甫田，岁取十千。我取其陈，食我农人。自古有年。今适南亩，或耘或耔，黍稷薿薿。攸介攸止，烝我髦士。（一章）以我齐明，与我牺羊，以社以方。我田既臧，农夫之庆。琴瑟击鼓，以御田祖，以祈甘雨，以介我稷黍，以谷我士女。（二章）曾孙来止，以其妇子，馌彼南亩，田畯至喜。攘其左右，尝其旨否。禾易长亩，终善且有。曾孙不怒，农夫克敏。（三章）曾孙之稼，如茨如梁。曾孙之庾，如坻如京。乃求千斯仓，乃求万斯箱。黍稷稻粱，农夫之庆。报以介福，万寿无疆。（四章）诗经名物图解：黍 稷诗经名物图解：羊诗经名物图解：稻 粱
小雅·节南山之什·节南山
作者：诗经
朝代：先秦
体裁：四言诗

节彼南山，维石岩岩。赫赫师尹，民具尔瞻。忧心如惔，不敢戏谈。国既卒斩，何用不监。（一章）节彼南山，有实其猗。赫赫师尹，不平谓何。天方荐瘥，丧乱弘多。民言无嘉，憯莫惩嗟。（二章）尹氏大师，维周之氐。秉国之均，四方是维。天子是毗，俾民不迷。不吊昊天，不宜空我师。（三章）弗躬弗亲，庶民弗信。弗问弗仕，勿罔君子。式夷式已，无小人殆。琐琐姻亚，则无膴仕。（四章）昊天不佣，降此鞠讻。昊天不惠，降此大戾。君子如届，俾民心阕。君子如夷，恶怒是违。（五章）不吊昊天，乱靡有定。式月斯生，俾民不宁。忧心如酲，谁秉国成。不自为政，卒劳百姓。（六章）驾彼四牡，四牡项领。我瞻四方，蹙蹙靡所骋。（七章）方茂尔恶，相尔矛矣。既夷既怿，如相酬矣。（八章）昊天不平，我王不宁。不惩其心，覆怨其正。（九章）家父作诵，以究王讻。式讹尔心，以畜万邦。（十章）
小雅·谷风之什·谷风
作者：诗经
朝代：先秦
体裁：诗

习习谷风，维风及雨。将恐将惧，维予与女。将安将乐，女转弃予。习习谷风，维风及颓。将恐将惧，寘予于怀。将安将乐，弃予如遗。习习谷风，维山崔嵬。无草不死，无木不萎。忘我大德，思我小怨。
小雅·谷风之什·谷风
作者：诗经
朝代：先秦
体裁：四言诗

习习谷风，维风及雨。将恐将惧，维予与女。将安将乐，女转弃予。（一章）习习谷风，维风及颓。将恐将惧，寘予于怀。将安将乐，弃予如遗。（二章）习习谷风，维山崔嵬。无草不死，无木不萎。忘我大德，思我小怨。（三章）
小雅·鱼藻之什·鱼藻
作者：诗经
朝代：先秦
体裁：四言诗

鱼在在藻，有颁其首。王在在镐，岂乐饮酒。（一章）鱼在在藻，有莘其尾。王在在镐，饮酒乐岂。（二章）鱼在在藻，依于其蒲。王在在镐，有那其居。（三章）诗经名物图解：蘋 藻诗经名物图解：蒲
小雅·鸿雁之什·鸿雁
作者：诗经
朝代：先秦

鸿雁于飞，肃肃其羽。之子于征，劬劳于野。爰及矜人，哀此鳏寡。鸿雁于飞，集于中泽。之子于垣，百堵皆作。虽则劬劳，其究安宅。鸿雁于飞，哀鸣嗷嗷。维此哲人，谓我劬劳。维彼愚人，谓我宣骄。
小雅·鸿雁之什·鸿雁
作者：诗经
朝代：先秦
体裁：四言诗

鸿雁于飞，肃肃其羽。之子于征，劬劳于野。爰及矜人，哀此鳏寡。（一章）鸿雁于飞，集于中泽。之子于垣，百堵皆作。虽则劬劳，其究安宅。（二章）鸿雁于飞，哀鸣嗷嗷。维此哲人，谓我劬劳。维彼愚人，谓我宣骄。（三章）诗经名物图解：雁
小雅·鹿鸣之什·鹿鸣
作者：诗经
朝代：先秦
体裁：四言诗

呦呦鹿鸣，食野之苹。我有嘉宾，鼓瑟吹笙。吹笙鼓簧，承筐是将。人之好我，示我周行。（一章）呦呦鹿鸣，食野之蒿。我有嘉宾，德音孔昭。视民不恌，君子是则是效。我有旨酒，嘉宾式燕以敖。（二章）呦呦鹿鸣，食野之芩。我有嘉宾，鼓瑟鼓琴。鼓瑟鼓琴，和乐且湛。我有旨酒，以燕乐嘉宾之心。（三章）诗经名物图解：鹿诗经名物图解：苹诗经名物图解：蒿 芩
山有扶苏
作者：诗经
朝代：先秦

山有扶苏，隰有荷华。不见子都，乃见狂且。山有桥松，隰有游龙。不见子充，乃见狡童。
山有扶苏
作者：诗经
朝代：先秦
体裁：四言诗

山有扶苏，隰有荷华。不见子都，乃见狂且。（一章）山有桥松，隰有游龙。不见子充，乃见狡童。（二章）诗经名物图解：荷华诗经名物图解：松诗经名物图解：龙
山有枢
作者：诗经
朝代：先秦
体裁：四言诗

山有枢，隰有榆。子有衣裳，弗曳弗娄。子有车马，弗驰弗驱。宛其死矣，他人是愉。（一章）山有栲，隰有杻。子有廷内，弗洒弗埽。子有钟鼓，弗鼓弗考。宛其死矣，他人是保。（二章）山有漆，隰有栗。子有酒食，何不日鼓瑟。且以喜乐，且以永日。宛其死矣，他人入室。（三章）诗经名物图解：枢诗经名物图解：榆诗经名物图解：马诗经名物图解：杻诗经名物图解：漆诗经名物图解：栗
崧高
作者：诗经
朝代：先秦
体裁：四言诗

崧高维岳，骏极于天。维岳降神，生甫及申。维申及甫，维周之翰。四国于蕃，四方于宣。（一章）亹亹申伯，王缵之事。于邑于谢，南国是式。王命召伯，定申伯之宅。登是南邦，世执其功。（二章）王命申伯，式是南邦。因是谢人，以作尔庸。王命召伯，彻申伯土田。王命傅御，迁其私人。（三章）申伯之功，召伯是营。有俶其城，寝庙既成，既成藐藐。王锡申伯，四牡蹻蹻，钩膺濯濯。（四章）王遣申伯，路车乘马。我图尔居，莫如南土。锡尔介圭，以作尔宝。往近王舅，南土是保。（五章）申伯信迈，王饯于郿。申伯还南，谢于诚归。王命召伯，彻申伯土疆，以峙其粻，式遄其行。（六章）申伯番番，既入于谢。徒御啴啴，周邦咸喜。戎有良翰，不显申伯，王之元舅，文武是宪。（七章）申伯之德，柔惠且直。揉此万邦，闻于四国。吉甫作诵，其诗孔硕，其风肆好，以赠申伯。（八章）诗经名物图解：马
巧言
作者：诗经
朝代：先秦
体裁：四言诗

悠悠昊天，曰父母且。无罪无辜，乱如此怃。昊天已威，予慎无罪。昊天大怃，予慎无辜。（一章）乱之初生，僭始既涵。乱之又生，君子信谗。君子如怒，乱庶遄沮。君子如祉，乱庶遄已。（二章）君子屡盟，乱是用长。君子信盗，乱是用暴。盗言孔甘，乱是用餤。匪其止共，维王之邛。（三章）奕奕寝庙，君子作之。秩秩大猷，圣人莫之。他人有心，予忖度之。跃跃毚兔，遇犬获之。（四章）荏染柔木，君子树之。往来行言，心焉数之。蛇蛇硕言，出自口矣。巧言如簧，颜之厚矣。（五章）彼何人斯，居河之麋。无拳无勇，职为乱阶。既微且尰，尔勇伊何。为犹将多，尔居徒几何。（六章）
巷伯
作者：诗经
朝代：先秦

萋兮斐兮，成是贝锦。彼谮人者，亦已大甚。哆兮侈兮，成是南箕。彼谮人者，谁适与谋。缉缉翩翩，谋欲谮人。慎尔言也，谓尔不信。捷捷幡幡，谋欲谮言。岂不尔受，既其女迁。骄人好好，劳人草草。苍天苍天，视彼骄人，矜此劳人。彼谮人者，谁适与谋。取彼谮人，投畀豺虎。豺虎不食，投畀有北。有北不受，投畀有昊。杨园之道，猗于亩丘。寺人孟子，作为此诗。凡百君子，敬而听之。
巷伯
作者：诗经
朝代：先秦
体裁：四言诗

萋兮斐兮，成是贝锦。彼谮人者，亦已大甚。（一章）哆兮侈兮，成是南箕。彼谮人者，谁适与谋。（二章）缉缉翩翩，谋欲谮人。慎尔言也，谓尔不信。（三章）捷捷幡幡，谋欲谮言。岂不尔受，既其女迁。（四章）骄人好好，劳人草草。苍天苍天，视彼骄人，矜此劳人。（五章）彼谮人者，谁适与谋。取彼谮人，投畀豺虎。豺虎不食，投畀有北。有北不受，投畀有昊。（六章）杨园之道，猗于亩丘。寺人孟子，作为此诗。凡百君子，敬而听之。（七章）诗经名物图解：贝诗经名物图解：虎诗经名物图解：杨
常棣
作者：诗经
朝代：先秦
体裁：四言诗

常棣之华，鄂不韡韡。凡今之人，莫如兄弟。（一章）死丧之威，兄弟孔怀。原隰裒矣，兄弟求矣。（二章）脊令在原，兄弟急难。每有良朋，况也永叹。（三章）兄弟阋于墙，外禦其务。每有良朋，烝也无戎。（四章）丧乱既平，既安且宁。虽有兄弟，不如友生。（五章）傧尔笾豆，饮酒之饫。兄弟既具，和乐且孺。（六章）妻子好合，如鼓瑟琴。兄弟既翕，和乐且湛。（七章）宜尔家室，乐尔妻孥。是究是图，亶其然乎。（八章）诗经名物图解：脊令
常武
作者：诗经
朝代：先秦
体裁：四言诗

赫赫明明，王命卿士。南仲大祖，大师皇父。整我六师，以修我戎。既敬既戒，惠此南国。（一章）王谓尹氏，命程伯休父。左右陈行，戒我师旅。率彼淮浦，省此徐土。不留不处，三事就绪。（二章）赫赫业业，有严天子。王舒保作，匪绍匪游。徐方绎骚，震惊徐方。如雷如霆，徐方震惊。（三章）王奋厥武，如震如怒。进厥虎臣，阚如虓虎。铺敦淮濆，仍执丑虏。截彼淮浦，王师之所。（四章）王旅啴啴，如飞如翰，如江如汉。如山之苞，如川之流。绵绵翼翼，不测不克，濯征徐国。（五章）王犹允塞，徐方既徕。徐方既同，天子之功。四方既平，徐方徕庭。徐方不回，王曰还归。（六章）诗经名物图解：虎
干旄
作者：诗经
朝代：先秦

孑孑干旄，在浚之郊。素丝纰之，良马四之。彼姝者子，何以畀之。孑孑干旟，在浚之都。素丝组之，良马五之。彼姝者子，何以予之。孑孑干旌，在浚之城。素丝祝之，良马六之。彼姝者子，何以告之。
干旄
作者：诗经
朝代：先秦
体裁：四言诗

孑孑干旄，在浚之郊。素丝纰之，良马四之。彼姝者子，何以畀之。（一章）孑孑干旟，在浚之都。素丝组之，良马五之。彼姝者子，何以予之。（二章）孑孑干旌，在浚之城。素丝祝之，良马六之。彼姝者子，何以告之。（三章）诗经名物图解：马
庭燎
作者：诗经
朝代：先秦
体裁：四言诗

夜如何其，夜未央。庭燎之光，君子至止，鸾声将将。（一章）夜如何其，夜未艾。庭燎晢晢，君子至止，鸾声哕哕。（二章）夜如何其，夜乡晨。庭燎有煇，君子至止，言观其旂。（三章）
式微
作者：诗经
朝代：先秦
体裁：四言诗

式微式微，胡不归。微君之故，胡为乎中露。（一章）式微式微，胡不归。微君之躬，胡为乎泥中。（二章）
彤弓
作者：诗经
朝代：先秦
体裁：诗

彤弓弨兮，受言藏之。我有嘉宾，中心贶之。钟鼓既设，一朝飨之。彤弓弨兮，受言载之。我有嘉宾，中心喜之。钟鼓既设，一朝右之。彤弓弨兮，受言櫜之。我有嘉宾，中心好之。钟鼓既设，一朝酬之。
彤弓
作者：诗经
朝代：先秦
体裁：四言诗

彤弓弨兮，受言藏之。我有嘉宾，中心贶之。钟鼓既设，一朝飨之。（一章）彤弓弨兮，受言载之。我有嘉宾，中心喜之。钟鼓既设，一朝右之。（二章）彤弓弨兮，受言櫜之。我有嘉宾，中心好之。钟鼓既设，一朝酬之。（三章）
思文
作者：诗经
朝代：先秦
体裁：四言诗

思文后稷，克配彼天。立我烝民，莫匪尔极。贻我来牟，帝命率育。无此疆尔界，陈常于时夏。诗经名物图解：来牟
思齐
作者：诗经
朝代：先秦
体裁：四言诗

思齐大任，文王之母。思媚周姜，京室之妇。大姒嗣徽音，则百斯男。（一章）惠于宗公，神罔时怨，神罔时恫。刑于寡妻，至于兄弟，以御于家邦。（二章）雍雍在宫，肃肃在庙。不显亦临，无射亦保。肆戎疾不殄，烈假不瑕。（三章）不闻亦式，不谏亦入。肆成人有德，小子有造。古之人无斁，誉髦斯士。（四章）
我将
作者：诗经
朝代：先秦
体裁：四言诗

我将我享，维羊维牛，维天其右之。仪式刑文王之典，日靖四方。伊嘏文王，既右飨之。我其夙夜，畏天之威，于时保之。诗经名物图解：牛诗经名物图解：羊
我行其野
作者：诗经
朝代：先秦
体裁：诗

我行其野，蔽芾其樗。昏姻之故，言就尔居。尔不我畜，复我邦家。我行其野，言采其蓫。昏姻之故，言就尔宿。尔不我畜，言归斯复。我行其野，言采其葍。不思旧姻，求尔新特。成不以富，亦祗以异。
我行其野
作者：诗经
朝代：先秦
体裁：四言诗

我行其野，蔽芾其樗。昏姻之故，言就尔居。尔不我畜，复我邦家。（一章）我行其野，言采其蓫。昏姻之故，言就尔宿。尔不我畜，言归斯复。（二章）我行其野，言采其葍。不思旧姻，求尔新特。成不以富，亦祗以异。（三章）诗经名物图解：樗诗经名物图解：蓫诗经名物图解：葍
执竞
作者：诗经
朝代：先秦
体裁：诗

执竞武王，无竞维烈。不显成康，上帝是皇。自彼成康，奄有四方，斤斤其明。钟鼓喤喤，磬筦将将，降福穰穰。降福简简，威仪反反。既醉既饱，福禄来反。
扬之水
作者：诗经
朝代：先秦
体裁：诗

扬之水，不流束楚。终鲜兄弟，维予与女。无信人之言，人实迋女。扬之水，不流束薪。终鲜兄弟，维予二人。无信人之言，人实不信。
扬之水
作者：诗经
朝代：先秦
体裁：四言诗

扬之水，不流束楚。终鲜兄弟，维予与女。无信人之言，人实迋女。（一章）扬之水，不流束薪。终鲜兄弟，维予二人。无信人之言，人实不信。（二章）诗经名物图解：楚
扬之水
作者：诗经
朝代：先秦
体裁：四言诗

扬之水，不流束薪。彼其之子，不与我戍申。怀哉怀哉，曷月予还归哉。（一章）扬之水，不流束楚。彼其之子，不与我戍甫。怀哉怀哉，曷月予还归哉。（二章）扬之水，不流束蒲。彼其之子，不与我戍许。怀哉怀哉，曷月予还归哉。（三章）诗经名物图解：楚诗经名物图解：蒲
扬之水
作者：诗经
朝代：先秦
体裁：四言诗

扬之水，白石凿凿。素衣朱襮，从子于沃。既见君子，云何不乐。（一章）扬之水，白石皓皓。素衣朱绣，从子于鹄。既见君子，云何其忧。（二章）扬之水，白石粼粼。我闻有命，不敢以告人。（三章）
抑
作者：诗经
朝代：先秦
体裁：四言诗

抑抑威仪，维德之隅。人亦有言：靡哲不愚。庶人之愚，亦职维疾。哲人之愚，亦维斯戾。（一章）无竞维人，四方其训之。有觉德行，四国顺之。吁谟定命，远犹辰告。敬慎威仪，维民之则。（二章）其在于今，兴迷乱于政。颠覆厥德，荒湛于酒。女虽湛乐从，弗念厥绍。罔敷求先王，克共明刑。（三章）肆皇天弗尚，如彼泉流，无沦胥以亡。夙兴夜寐，洒埽庭内，维民之章。修尔车马，弓矢戎兵。用戒戎作，用逖蛮方。（四章）质尔人民，谨尔侯度，用戒不虞。慎尔出话，敬尔威仪，无不柔嘉。白圭之玷，尚可磨也。斯言之玷，不可为也。（五章）无易由言，无曰苟矣。莫扪朕舌，言不可逝矣。无言不雠，无德不报。惠于朋友，庶民小子。子孙绳绳，万民靡不承。（六章）视尔友君子，辑柔尔颜，不遐有愆。相在尔室，尚不愧于屋漏。无曰不显，莫予云觏。神之格思，不可度思，矧可射思。（七章）辟尔为德，俾臧俾嘉。淑慎尔止，不愆于仪。不僭不贼，鲜不为则。投我以桃，报之以李。彼童而角，实虹小子。（八章）荏染柔木，言缗之丝。温温恭人，维德之基。其维哲人，告之话言，顺德之行。其维愚人，覆谓我僭，民各有心。（九章）于乎小子，未知臧否。匪手携之，言示之事。匪面命之，言提其耳。借曰未知，亦既抱子。民之靡盈，谁夙知而莫成。（十章）昊天孔昭，我生靡乐。视尔梦梦，我心惨惨。诲尔谆谆，听我藐藐。匪用为教，覆用为虐。借曰未知，亦聿既耄。（十一章）于乎小子，告尔旧止。听用我谋，庶无大悔。天方艰难，曰丧厥国。取譬不远，昊天不忒。回遹其德，俾民大棘。（十二章）诗经名物图解：马诗经名物图解：桃诗经名物图解：李
振鹭
作者：诗经
朝代：先秦

振鹭于飞，于彼西雍。我客戾止，亦有斯容。在彼无恶，在此无斁。庶几夙夜，以永终誉。
振鹭
作者：诗经
朝代：先秦
体裁：四言诗

振鹭于飞，于彼西雍。我客戾止，亦有斯容。在彼无恶，在此无斁。庶几夙夜，以永终誉。诗经名物图解：鹭
摽有梅
作者：诗经
朝代：先秦
体裁：四言诗

摽有梅，其实七兮。求我庶士，迨其吉兮。（一章）摽有梅，其实三兮。求我庶士，迨其今兮。（二章）摽有梅，顷筐塈之。求我庶士，迨其谓之。（三章）诗经名物图解：梅
敝笱
作者：诗经
朝代：先秦
体裁：诗

敝笱在梁，其鱼鲂鳏。齐子归止，其从如云。敝笱在梁，其鱼鲂鱮。齐子归止，其从如雨。敝笱在梁，其鱼唯唯。齐子归止，其从如水。
敝笱
作者：诗经
朝代：先秦
体裁：四言诗

敝笱在梁，其鱼鲂鳏。齐子归止，其从如云。（一章）敝笱在梁，其鱼鲂鱮。齐子归止，其从如雨。（二章）敝笱在梁，其鱼唯唯。齐子归止，其从如水。（三章）诗经名物图解：鲂诗经名物图解：鱮
敬之
作者：诗经
朝代：先秦
体裁：诗

敬之敬之，天维显思，命不易哉。无曰高高在上，陟降厥士，日监在兹。维予小子，不聪敬止。日就月将，学有缉熙于光明。佛时仔肩，示我显德行。
文王有声
作者：诗经
朝代：先秦
体裁：四言诗

文王有声，遹骏有声，遹求厥宁，遹观厥成。文王烝哉。（一章）文王受命，有此武功，既伐于崇，作邑于丰。文王烝哉。（二章）筑城伊淢，作丰伊匹。匪棘其欲，遹追来孝。王后烝哉。（三章）王公伊濯，维丰之垣。四方攸同，王后维翰。王后烝哉。（四章）丰水东注，维禹之绩。四方攸同，皇王维辟。皇王烝哉。（五章）镐京辟廱。自西自东，自南自北，无思不服。皇王烝哉。（六章）考卜维王，宅是镐京。维龟正之，武王成之。武王烝哉。（七章）丰水有芑，武王岂不仕。诒厥孙谋，以燕翼子。武王烝哉。（八章）诗经名物图解：龟
斯干
作者：诗经
朝代：先秦
体裁：四言诗

秩秩斯干，幽幽南山。如竹苞矣，如松茂矣。兄及弟矣，式相好矣，无相犹矣。（一章）似续妣祖，筑室百堵，西南其户。爰居爰处，爰笑爰语。（二章）约之阁阁，椓之橐橐。风雨攸除，鸟鼠攸去，君子攸芋。（三章）如跂斯翼，如矢斯棘，如鸟斯革，如翚斯飞，君子攸跻。（四章）殖殖其庭，有觉其楹。哙哙其正，哕哕其冥，君子攸宁。（五章）下莞上簟，乃安斯寝。乃寝乃兴，乃占我梦。吉梦维何，维熊维罴，维虺维蛇。（六章）大人占之：维熊维罴，男子之祥。维虺维蛇，女子之祥。（七章）乃生男子，载寝之床，载衣之裳，载弄之璋。其泣喤喤，朱芾斯皇，室家君王。（八章）乃生女子，载寝之地，载衣之裼，载弄之瓦。无非无仪，唯酒食是议，无父母诒罹。（九章）诗经名物图解：松诗经名物图解：鼠诗经名物图解：棘诗经名物图解：莞诗经名物图解：熊诗经名物图解：虺诗经名物图解：蛇
新台
作者：诗经
朝代：先秦

新台有泚，河水瀰瀰。燕婉之求，籧篨不鲜。新台有洒，河水浼浼。燕婉之求，籧篨不殄。鱼网之设，鸿则离之。燕婉之求，得此戚施。
新台
作者：诗经
朝代：先秦
体裁：四言诗

新台有泚，河水瀰瀰。燕婉之求，籧篨不鲜。（一章）新台有洒，河水浼浼。燕婉之求，籧篨不殄。（二章）鱼网之设，鸿则离之。燕婉之求，得此戚施。（三章）
旄丘
作者：诗经
朝代：先秦
体裁：四言诗

旄丘之葛兮，何诞之节兮。叔兮伯兮，何多日也。（一章）何其处也，必有与也。何其久也，必有以也。（二章）狐裘蒙戎，匪车不东。叔兮伯兮，靡所与同。（三章）琐兮尾兮，流离之子。叔兮伯兮，袖如充耳。（四章）诗经名物图解：葛诗经名物图解：狐诗经名物图解：流离
无将大车
作者：诗经
朝代：先秦

无将大车，祇自尘兮。无思百忧，祇自疧兮。无将大车，维尘冥冥。无思百忧，不出于颎。无将大车，维尘雍兮。无思百忧，祇自重兮。
无将大车
作者：诗经
朝代：先秦
体裁：四言诗

无将大车，祇自尘兮。无思百忧，祇自疧兮。（一章）无将大车，维尘冥冥。无思百忧，不出于颎。（二章）无将大车，维尘雍兮。无思百忧，祇自重兮。（三章）
无羊
作者：诗经
朝代：先秦
体裁：四言诗

谁谓尔无羊，三百维群。谁谓尔无牛，九十其犉。尔羊来思，其角濈濈。尔牛来思，其耳湿湿。（一章）或降于阿，或饮于池，或寝或讹。尔牧来思，何蓑何笠，或负其糇。三十维物，尔牲则具。（二章）尔牧来思，以薪以蒸，以雌以雄。尔羊来思，矜矜兢兢，不骞不崩。麾之以肱，毕来既升。（三章）牧人乃梦：众维鱼矣，旐维旟矣。大人占之：众维鱼矣，实维丰年。旐维旟矣，室家溱溱。（四章）诗经名物图解：羊诗经名物图解：牛
无衣
作者：诗经
朝代：先秦
体裁：四言诗

岂曰无衣七兮，不如子之衣，安且吉兮。（一章）岂曰无衣六兮，不如子之衣，安且燠兮。（二章）
无衣
作者：诗经
朝代：先秦

岂曰无衣，与子同袍。王于兴师，修我戈矛，与子同仇。岂曰无衣，与子同泽。王于兴师，修我矛戟，与子偕作。岂曰无衣，与子同裳。王于兴师，修我甲兵，与子偕行。
无衣
作者：诗经
朝代：先秦
体裁：四言诗

岂曰无衣，与子同袍。王于兴师，修我戈矛，与子同仇。（一章）岂曰无衣，与子同泽。王于兴师，修我矛戟，与子偕作。（二章）岂曰无衣，与子同裳。王于兴师，修我甲兵，与子偕行。（三章）
既醉
作者：诗经
朝代：先秦
体裁：四言诗

既醉以酒，既饱以德。君子万年，介尔景福。（一章）既醉以酒，尔殽既将。君子万年，介尔昭明。（二章）昭明有融，高朗令终。令终有俶，公尸嘉告。（三章）其告维何，笾豆静嘉。朋友攸摄，摄以威仪。（四章）威仪孔时，君子有孝子。孝子不匮，永锡尔类。（五章）其类维何，室家之壸。君子万年，永锡祚胤。（六章）其胤维何，天被尔禄。君子万年，景命有仆。（七章）其仆维何，釐尔女士。釐尔女士，从以孙子。（八章）
日月
作者：诗经
朝代：先秦
体裁：四言诗

日居月诸，照临下土。乃如之人兮，逝不古处。胡能有定，宁不我顾。（一章）日居月诸，下土是冒。乃如之人兮，逝不相好。胡能有定，宁不我报。（二章）日居月诸，出自东方。乃如之人兮，德音无良。胡能有定，俾也可忘。（三章）日居月诸，东方自出。父兮母兮，畜我不卒。胡能有定，报我不述。（四章）
旱麓
作者：诗经
朝代：先秦

瞻彼旱麓，榛楛济济。岂弟君子，干禄岂弟。瑟彼玉瓒，黄流在中。岂弟君子，福禄攸降。鸢飞戾天，鱼跃于渊。岂弟君子，遐不作人。清酒既载，骍牡既备。以享以祀，以介景福。瑟彼柞棫，民所燎矣。岂弟君子，神所劳矣。莫莫葛藟，施于条枚。岂弟君子，求福不回。
旱麓
作者：诗经
朝代：先秦
体裁：四言诗

瞻彼旱麓，榛楛济济。岂弟君子，干禄岂弟。（一章）瑟彼玉瓒，黄流在中。岂弟君子，福禄攸降。（二章）鸢飞戾天，鱼跃于渊。岂弟君子，遐不作人。（三章）清酒既载，骍牡既备。以享以祀，以介景福。（四章）瑟彼柞棫，民所燎矣。岂弟君子，神所劳矣。（五章）莫莫葛藟，施于条枚。岂弟君子，求福不回。（六章）诗经名物图解：榛诗经名物图解：鸢诗经名物图解：柞诗经名物图解：葛
昊天有成命
作者：诗经
朝代：先秦

昊天有成命，二后受之。成王不敢康，夙夜基命宥密。于缉熙，单厥心，肆其靖之。
晨风
作者：诗经
朝代：先秦

鴥彼晨风，郁彼北林。未见君子，忧心钦钦。如何如何，忘我实多。山有苞栎，隰有六駮。未见君子，忧心靡乐。如何如何，忘我实多。山有苞棣，隰有树檖。未见君子，忧心如醉。如何如何，忘我实多。
晨风
作者：诗经
朝代：先秦
体裁：四言诗

鴥彼晨风，郁彼北林。未见君子，忧心钦钦。如何如何，忘我实多。（一章）山有苞栎，隰有六駮。未见君子，忧心靡乐。如何如何，忘我实多。（二章）山有苞棣，隰有树檖。未见君子，忧心如醉。如何如何，忘我实多。（三章）诗经名物图解：晨风诗经名物图解：苞棣诗经名物图解：梨（檖）诗经名物图解：駮
月出
作者：诗经
朝代：先秦

月出皎兮，佼人僚兮。舒窈纠兮，劳心悄兮。月出皓兮，佼人懰兮。舒懮受兮，劳心慅兮。月出照兮，佼人燎兮。舒夭绍兮，劳心惨兮。
月出
作者：诗经
朝代：先秦
体裁：四言诗

月出皎兮，佼人僚兮。舒窈纠兮，劳心悄兮。（一章）月出皓兮，佼人懰兮。舒懮受兮，劳心慅兮。（二章）月出照兮，佼人燎兮。舒夭绍兮，劳心惨兮。（三章）
有女同车
作者：诗经
朝代：先秦
体裁：诗

有女同车，颜如舜华。将翱将翔，佩玉琼琚。彼美孟姜，洵美且都。有女同行，颜如舜英。将翱将翔，佩玉将将。彼美孟姜，德音不忘。
有女同车
作者：诗经
朝代：先秦
体裁：四言诗

有女同车，颜如舜华。将翱将翔，佩玉琼琚。彼美孟姜，洵美且都。（一章）有女同行，颜如舜英。将翱将翔，佩玉将将。彼美孟姜，德音不忘。（二章）诗经名物图解：舜
有客
作者：诗经
朝代：先秦
体裁：诗

有客有客，亦白其马。有萋有且，敦琢其旅。有客宿宿，有客信信。言授之絷，以絷其马。薄言追之，左右绥之。既有淫威，降福孔夷。
有客
作者：诗经
朝代：先秦
体裁：四言诗

有客有客，亦白其马。有萋有且，敦琢其旅。有客宿宿，有客信信。言授之絷，以絷其马。薄言追之，左右绥之。既有淫威，降福孔夷。诗经名物图解：马
有杕之杜
作者：诗经
朝代：先秦

有杕之杜，生于道左。彼君子兮，噬肯适我。中心好之，曷饮食之。有杕之杜，生于道周。彼君子兮，噬肯来游。中心好之，曷饮食之。
有杕之杜
作者：诗经
朝代：先秦
体裁：四言诗

有杕之杜，生于道左。彼君子兮，噬肯适我。中心好之，曷饮食之。（一章）有杕之杜，生于道周。彼君子兮，噬肯来游。中心好之，曷饮食之。（二章）
有狐
作者：诗经
朝代：先秦
体裁：诗

有狐绥绥，在彼淇梁。心之忧矣，之子无裳。有狐绥绥，在彼淇厉。心之忧矣，之子无带。有狐绥绥，在彼淇侧。心之忧矣，之子无服。
有狐
作者：诗经
朝代：先秦
体裁：四言诗

有狐绥绥，在彼淇梁。心之忧矣，之子无裳。（一章）有狐绥绥，在彼淇厉。心之忧矣，之子无带。（二章）有狐绥绥，在彼淇侧。心之忧矣，之子无服。（三章）诗经名物图解：狐
有瞽
作者：诗经
朝代：先秦
体裁：四言诗

有瞽有瞽，在周之庭。设业设虡，崇牙树羽。应田县鼓，鼗磬柷圉。既备乃奏，箫管备举。喤喤厥声，肃雍和鸣，先祖是听。我客戾止，永观厥成。
有駜
作者：诗经
朝代：先秦
体裁：四言诗

有駜有駜，駜彼乘黄。夙夜在公，在公明明。振振鹭，鹭于下。鼓咽咽，醉言舞。于胥乐兮。（一章）有駜有駜，駜彼乘牡。夙夜在公，在公饮酒。振振鹭，鹭于飞。鼓咽咽，醉言归。于胥乐兮。（二章）有駜有駜，駜彼乘駽。夙夜在公，在公载燕。自今以始，岁其有。君子有谷，诒孙子。于胥乐兮。（三章）诗经名物图解：鹭
木瓜
作者：诗经
朝代：先秦

投我以木瓜，报之以琼琚。匪报也，永以为好也。投我以木桃，报之以琼瑶。匪报也，永以为好也。投我以木李，报之以琼玖。匪报也，永以为好也。
木瓜
作者：诗经
朝代：先秦
体裁：四言诗

投我以木瓜，报之以琼琚。匪报也，永以为好也。（一章）投我以木桃，报之以琼瑶。匪报也，永以为好也。（二章）投我以木李，报之以琼玖。匪报也，永以为好也。（三章）诗经名物图解：木瓜诗经名物图解：桃诗经名物图解：李
权舆
作者：诗经
朝代：先秦
体裁：四言诗

于我乎，夏屋渠渠。今也每食无馀。于嗟乎，不承权舆。（一章）于我乎，每食四簋。今也每食不饱。于嗟乎，不承权舆。（二章）
杕杜
作者：诗经
朝代：先秦
体裁：四言诗

有杕之杜，其叶湑湑。独行踽踽，岂无他人，不如我同父。嗟行之人，胡不比焉。人无兄弟，胡不佽焉。（一章）有杕之杜，其叶菁菁。独行睘睘，岂无他人，不如我同姓。嗟行之人，胡不比焉。人无兄弟，胡不佽焉。（二章）
杕杜
作者：诗经
朝代：先秦

有杕之杜，有睆其实。王事靡盬，继嗣我日。日月阳止，女心伤止，征夫遑止。有杕之杜，其叶萋萋。王事靡盬，我心伤悲。卉木萋止，女心悲止，征夫归止。陟彼北山，言采其杞。王事靡盬，忧我父母。檀车幝幝，四牡痯痯，征夫不远。匪载匪来，忧心孔疚。期逝不至，而多为恤。卜筮偕止，会言近止，征夫迩止。
杕杜
作者：诗经
朝代：先秦
体裁：四言诗

有杕之杜，有睆其实。王事靡盬，继嗣我日。日月阳止，女心伤止，征夫遑止。（一章）有杕之杜，其叶萋萋。王事靡盬，我心伤悲。卉木萋止，女心悲止，征夫归止。（二章）陟彼北山，言采其杞。王事靡盬，忧我父母。檀车幝幝，四牡痯痯，征夫不远。（三章）匪载匪来，忧心孔疚。期逝不至，而多为恤。卜筮偕止，会言近止，征夫迩止。（四章）诗经名物图解：杞诗经名物图解：杞2诗经名物图解：杞3诗经名物图解：檀
板
作者：诗经
朝代：先秦
体裁：四言诗

上帝板板，下民卒瘅。出话不然，为犹不远。靡圣管管，不实于亶。犹之未远，是用大谏。（一章）天之方难，无然宪宪。天之方蹶，无然泄泄。辞之辑矣，民之洽矣。辞之怿矣，民之莫矣。（二章）我虽异事，及尔同寮。我即尔谋，听我嚣嚣。我言维服，勿以为笑。先民有言，询于刍荛。（三章）天之方虐，无然谑谑。老夫灌灌，小子蹻蹻。匪我言耄，尔用忧谑。多将熇熇，不可救药。（四章）天之方懠，无为夸毗。威仪卒迷，善人载尸。民之方殿屎，则莫我敢葵。丧乱蔑资，曾莫惠我师。（五章）天之牖民，如埙如篪，如璋如圭，如取如携。携无曰益，牖民孔易，民之多辟，无自立辟。（六章）价人维藩，大师维垣。大邦维屏，大宗维翰。怀德维宁，宗子维城。无俾城坏，无独斯畏。（七章）敬天之怒，无敢戏豫。敬天之渝，无敢驰驱。昊天曰明，及尔出王。昊天曰旦，及尔游衍。（八章）
株林
作者：诗经
朝代：先秦
体裁：四言诗

胡为乎株林，从夏南。匪适株林，从夏南。（一章）驾我乘马，说于株野。乘我乘驹，朝食于株。（二章）诗经名物图解：马
桃夭
作者：诗经
朝代：先秦
体裁：诗

桃之夭夭，灼灼其华。之子于归，宜其室家。桃之夭夭，有蕡其实。之子于归，宜其家室。桃之夭夭，其叶蓁蓁。之子于归，宜其家人。
桃夭
作者：诗经
朝代：先秦
体裁：四言诗

桃之夭夭，灼灼其华。之子于归，宜其室家。（一章）桃之夭夭，有蕡其实。之子于归，宜其家室。（二章）桃之夭夭，其叶蓁蓁。之子于归，宜其家人。（三章）诗经名物图解：桃
桑中
作者：诗经
朝代：先秦
体裁：四言诗

爰采唐矣，沬之乡矣。云谁之思，美孟姜矣。期我乎桑中，要我乎上宫，送我乎淇之上矣。（一章）爰采麦矣，沬之北矣。云谁之思，美孟弋矣。期我乎桑中，要我乎上宫，送我乎淇之上矣。（二章）爰采葑矣，沬之东矣。云谁之思，美孟庸矣。期我乎桑中，要我乎上宫，送我乎淇之上矣。（三章）诗经名物图解：桑诗经名物图解：虻 贝母 麦诗经名物图解：葑
桑扈
作者：诗经
朝代：先秦

交交桑扈，有莺其羽。君子乐胥，受天之祜。交交桑扈，有莺其领。君子乐胥，万邦之屏。之屏之翰，百辟为宪。不戢不难，受福不那。兕觥其觓，旨酒思柔。彼交匪敖，万福来求。
桑扈
作者：诗经
朝代：先秦
体裁：四言诗

交交桑扈，有莺其羽。君子乐胥，受天之祜。（一章）交交桑扈，有莺其领。君子乐胥，万邦之屏。（二章）之屏之翰，百辟为宪。不戢不难，受福不那。（三章）兕觥其觓，旨酒思柔。彼交匪敖，万福来求。（四章）诗经名物图解：桑扈诗经名物图解：兕
桑柔
作者：诗经
朝代：先秦
体裁：四言诗

菀彼桑柔，其下侯旬。捋采其刘，瘼此下民。不殄心忧，仓兄填兮。倬彼昊天，宁不我矜。（一章）四牡骙骙，旟旐有翩。乱生不夷，靡国不泯。民靡有黎，具祸以烬。于乎有哀，国步斯频。（二章）国步蔑资，天不我将。靡所止疑，云徂何往。君子实维，秉心无竞。谁生厉阶，至今为梗。（三章）忧心慇慇，念我土宇。我生不辰，逢天僤怒。自西徂东，靡所定处。多我觏痻，孔棘我圉。（四章）为谋为毖，乱况斯削。告尔忧恤，诲尔序爵。谁能执热，逝不以濯。其何能淑，载胥及溺。（五章）如彼溯风，亦孔之僾。民有肃心，荓云不逮。好是稼穑，力民代食。稼穑维宝，代食维好。（六章）天降丧乱，灭我立王。降此蟊贼，稼穑卒痒。哀恫中国，具赘卒荒。靡有旅力，以念穹苍。（七章）维此惠君，民人所瞻。秉心宣犹，考慎其相。维彼不顺，自独俾臧。自有肺肠，俾民卒狂。（八章）瞻彼中林，甡甡其鹿。朋友已谮，不胥以谷。人亦有言：进退维谷。（九章）维此圣人，瞻言百里。维彼愚人，覆狂以喜。匪言不能，胡斯畏忌。（十章）维此良人，弗求弗迪。维彼忍心，是顾是复。民之贪乱，宁为荼毒。（十一章）大风有隧，有空大谷。维此良人，作为式谷。维彼不顺，征以中垢。（十二章）大风有隧，贪人败类。听言则对，诵言如醉。匪用其良，覆俾我悖。（十三章）嗟尔朋友，予岂不知而作。如彼飞虫，时亦弋获。既之阴女，反予来赫。（十四章）民之罔极，职凉善背。为民不利，如云不克。民之回遹，职竞用力。（十五章）民之未戾，职盗为寇。凉曰不可，覆背善詈。虽曰匪予，既作尔歌。（十六章）诗经名物图解：桑诗经名物图解：鹿诗经名物图解：荼
棫朴
作者：诗经
朝代：先秦

芃芃棫朴，薪之槱之。济济辟王，左右趣之。济济辟王，左右奉璋。奉璋峨峨，髦士攸宜。淠彼泾舟，烝徒楫之。周王于迈，六师及之。倬彼云汉，为章于天。周王寿考，遐不作人。追琢其章，金玉其相。勉勉我王，纲纪四方。
棫朴
作者：诗经
朝代：先秦
体裁：四言诗

芃芃棫朴，薪之槱之。济济辟王，左右趣之。（一章）济济辟王，左右奉璋。奉璋峨峨，髦士攸宜。（二章）淠彼泾舟，烝徒楫之。周王于迈，六师及之。（三章）倬彼云汉，为章于天。周王寿考，遐不作人。（四章）追琢其章，金玉其相。勉勉我王，纲纪四方。（五章）
椒聊
作者：诗经
朝代：先秦
体裁：四言诗

椒聊之实，蕃衍盈升。彼其之子，硕大无朋。椒聊且，远条且。（一章）椒聊之实，蕃衍盈匊。彼其之子，硕大且笃。椒聊且，远条且。（二章）诗经名物图解：椒
楚茨
作者：诗经
朝代：先秦
体裁：四言诗

楚楚者茨，言抽其棘。自昔何为，我蓺黍稷。我黍与与，我稷翼翼。我仓既盈，我庾维亿。以为酒食，以享以祀。以妥以侑，以介景福。（一章）济济跄跄，絜尔牛羊，以往烝尝。或剥或亨，或肆或将。祝祭于祊，祀事孔明。先祖是皇，神保是飨。孝孙有庆，报以介福，万寿无疆。（二章）执爨踖踖，为俎孔硕，或燔或炙。君妇莫莫，为豆孔庶，为宾为客。献酬交错，礼仪卒度，笑语卒获。神保是格，报以介福，万寿攸酢。（三章）我孔熯矣，式礼莫愆。工祝致告：徂赉孝孙。苾芬孝祀，神嗜饮食。卜尔百福，如几如式。既齐既稷，既匡既敕。永锡尔极，时万时亿。（四章）礼仪既备，钟鼓既戒。孝孙徂位，工祝致告。神具醉止，皇尸载起。鼓钟送尸，神保聿归。诸宰君妇，废彻不迟。诸父兄弟，备言燕私。（五章）乐具入奏，以绥后禄。尔殽既将，莫怨具庆。既醉既饱，小大稽首。神嗜饮食，使君寿考。孔惠孔时，维其尽之。子子孙孙，勿替引之。（六章）诗经名物图解：楚诗经名物图解：棘诗经名物图解：黍 稷诗经名物图解：牛诗经名物图解：羊
樛木
作者：诗经
朝代：先秦
体裁：诗

南有樛木，葛藟累之。乐只君子，福履绥之。南有樛木，葛藟荒之。乐只君子，福履将之。南有樛木，葛藟萦之。乐只君子，福履成之。
樛木
作者：诗经
朝代：先秦
体裁：四言诗

南有樛木，葛藟累之。乐只君子，福履绥之。（一章）南有樛木，葛藟荒之。乐只君子，福履将之。（二章）南有樛木，葛藟萦之。乐只君子，福履成之。（三章）诗经名物图解：葛
正月
作者：诗经
朝代：先秦
体裁：四言诗

正月繁霜，我心忧伤。民之讹言，亦孔之将。念我独兮，忧心京京。哀我小心，癙忧以痒。（一章）父母生我，胡俾我瘉。不自我先，不自我后。好言自口，莠言自口。忧心愈愈，是以有侮。（二章）忧心茕茕，念我无禄。民之无辜，并其臣仆。哀我人斯，于何从禄。瞻乌爰止，于谁之屋。（三章）瞻彼中林，侯薪侯蒸。民今方殆，视天梦梦。既克有定，靡人弗胜。有皇上帝，伊谁云憎。（四章）谓山盖卑，为冈为陵。民之讹言，宁莫之惩。召彼故老，讯之占梦。具曰予圣，谁知乌之雌雄。（五章）谓天盖高，不敢不局。谓地盖厚，不敢不蹐。维号斯言，有伦有脊。哀今之人，胡为虺蜴。（六章）瞻彼阪田，有菀其特。天之扤我，如不我克。彼求我则，如不我得。执我仇仇，亦不我力。（七章）心之忧矣，如或结之。今兹之正，胡然厉矣。燎之方扬，宁或灭之。赫赫宗周，褒姒灭之。（八章）终其永怀，又窘阴雨。其车既载，乃弃尔辅。载输尔载，将伯助予。（九章）无弃尔辅，员于尔辐。屡顾尔仆，不输尔载。终踰绝险，曾是不意。（十章）鱼在于沼，亦匪克乐。潜虽伏矣，亦孔之炤。忧心惨惨，念国之为虐。（十一章）彼有旨酒，又有嘉殽。洽比其邻，昏姻孔云。念我独兮，忧心慇慇。（十二章）佌佌彼有屋，蔌蔌方有谷。民今之无禄，天夭是椓。哿矣富人，哀此茕独。（十三章）诗经名物图解：乌诗经名物图解：虺诗经名物图解：蜴
武
作者：诗经
朝代：先秦

于皇武王，无竞维烈。允文文王，克开厥后。嗣武受之，胜殷遏刘，耆定尔功。
殷其雷
作者：诗经
朝代：先秦
体裁：四言诗

殷其雷，在南山之阳。何斯违斯，莫敢或遑。振振君子，归哉归哉。（一章）殷其雷，在南山之侧。何斯违斯，莫敢遑息。振振君子，归哉归哉。（二章）殷其雷，在南山之下。何斯违斯，莫或遑处。振振君子，归哉归哉。（三章）
殷武
作者：诗经
朝代：先秦
体裁：四言诗

挞彼殷武，奋伐荆楚。深入其阻，裒荆之旅。有截其所，汤孙之绪。（一章）维女荆楚，居国南乡。昔有成汤，自彼氐羌，莫敢不来享，莫敢不来王，曰商是常。（二章）天命多辟，设都于禹之绩。岁事来辟，勿予祸适，稼穑匪解。（三章）天命降监，下民有严。不僭不滥，不敢怠遑。命于下国，封建厥福。（四章）商邑翼翼，四方之极。赫赫厥声，濯濯厥灵。寿考且宁，以保我后生。（五章）陟彼景山，松柏丸丸。是断是迁，方斲是虔。松桷有梴，旅楹有闲，寝成孔安。（六章）诗经名物图解：楚诗经名物图解：松诗经名物图解：柏
民劳
作者：诗经
朝代：先秦
体裁：诗

民亦劳止，汔可小康。惠此中国，以绥四方。无纵诡随，以谨无良。式遏寇虐，憯不畏明。柔远能迩，以定我王。民亦劳止，汔可小休。惠此中国，以为民逑。无纵诡随，以谨惛怓。式遏寇虐，无俾民忧。无弃尔劳，以为王休。民亦劳止，汔可小息。惠此京师，以绥四国。无纵诡随，以谨罔极。式遏寇虐，无俾作慝。敬慎威仪，以近有德。民亦劳止，汔可小愒。惠此中国，俾民忧泄。无纵诡随，以谨丑厉。式遏寇虐，无俾正败。戎虽小子，而式弘大。民亦劳止，汔可小安。惠此中国，国无有残。无纵诡随，以谨缱绻。式遏寇虐，无俾正反。王欲玉女，是用大谏。
民劳
作者：诗经
朝代：先秦
体裁：四言诗

民亦劳止，汔可小康。惠此中国，以绥四方。无纵诡随，以谨无良。式遏寇虐，憯不畏明。柔远能迩，以定我王。（一章）民亦劳止，汔可小休。惠此中国，以为民逑。无纵诡随，以谨惛怓。式遏寇虐，无俾民忧。无弃尔劳，以为王休。（二章）民亦劳止，汔可小息。惠此京师，以绥四国。无纵诡随，以谨罔极。式遏寇虐，无俾作慝。敬慎威仪，以近有德。（三章）民亦劳止，汔可小愒。惠此中国，俾民忧泄。无纵诡随，以谨丑厉。式遏寇虐，无俾正败。戎虽小子，而式弘大。（四章）民亦劳止，汔可小安。惠此中国，国无有残。无纵诡随，以谨缱绻。式遏寇虐，无俾正反。王欲玉女，是用大谏。（五章）
氓
作者：诗经
朝代：先秦

氓之蚩蚩，抱布贸丝。匪来贸丝，来即我谋。送子涉淇，至于顿丘。匪我愆期，子无良媒。将子无怒，秋以为期。乘彼垝垣，以望复关。不见复关，泣涕涟涟。既见复关，载笑载言。尔卜尔筮，体无咎言。以尔车来，以我贿迁。桑之未落，其叶沃若。于嗟鸠兮，无食桑葚。于嗟女兮，无与士耽。士之耽兮，犹可说也。女之耽兮，不可说也。桑之落矣，其黄而陨。自我徂尔，三岁食贫。淇水汤汤，渐车帷裳。女也不爽，士贰其行。士也罔极，二三其德。三岁为妇，靡室劳矣。夙兴夜寐，靡有朝矣。言既遂矣，至于暴矣。兄弟不知，咥其笑矣。静言思之，躬自悼矣。及尔偕老，老使我怨。淇则有岸，隰则有泮。总角之宴，言笑晏晏。信誓旦旦，不思其反。反是不思，亦已焉哉。
氓
作者：诗经
朝代：先秦
体裁：四言诗

氓之蚩蚩，抱布贸丝。匪来贸丝，来即我谋。送子涉淇，至于顿丘。匪我愆期，子无良媒。将子无怒，秋以为期。（一章）乘彼垝垣，以望复关。不见复关，泣涕涟涟。既见复关，载笑载言。尔卜尔筮，体无咎言。以尔车来，以我贿迁。（二章）桑之未落，其叶沃若。于嗟鸠兮，无食桑葚。于嗟女兮，无与士耽。士之耽兮，犹可说也。女之耽兮，不可说也。（三章）桑之落矣，其黄而陨。自我徂尔，三岁食贫。淇水汤汤，渐车帷裳。女也不爽，士贰其行。士也罔极，二三其德。（四章）三岁为妇，靡室劳矣。夙兴夜寐，靡有朝矣。言既遂矣，至于暴矣。兄弟不知，咥其笑矣。静言思之，躬自悼矣。（五章）及尔偕老，老使我怨。淇则有岸，隰则有泮。总角之宴，言笑晏晏。信誓旦旦，不思其反。反是不思，亦已焉哉。（六章）诗经名物图解：桑诗经名物图解：鸠
汉广
作者：诗经
朝代：先秦

南有乔木，不可休息。汉有游女，不可求思。汉之广矣，不可泳思。江之永矣，不可方思。翘翘错薪，言刈其楚。之子于归，言秣其马。汉之广矣，不可泳思。江之永矣，不可方思。翘翘错薪，言刈其蒌。之子于归，言秣其驹。汉之广矣，不可泳思。江之永矣，不可方思。
汉广
作者：诗经
朝代：先秦
体裁：四言诗

南有乔木，不可休息。汉有游女，不可求思。汉之广矣，不可泳思。江之永矣，不可方思。（一章）翘翘错薪，言刈其楚。之子于归，言秣其马。汉之广矣，不可泳思。江之永矣，不可方思。（二章）翘翘错薪，言刈其蒌。之子于归，言秣其驹。汉之广矣，不可泳思。江之永矣，不可方思。（三章）诗经名物图解：楚诗经名物图解：马诗经名物图解：蘩 蒌
汝坟
作者：诗经
朝代：先秦

遵彼汝坟，伐其条枚。未见君子，惄如调饥。遵彼汝坟，伐其条肄。既见君子，不我遐弃。鲂鱼赪尾，王室如燬。虽则如燬，父母孔迩。
汝坟
作者：诗经
朝代：先秦
体裁：四言诗

遵彼汝坟，伐其条枚。未见君子，惄如调饥。（一章）遵彼汝坟，伐其条肄。既见君子，不我遐弃。（二章）鲂鱼赪尾，王室如燬。虽则如燬，父母孔迩。（三章）诗经名物图解：鲂
江有汜
作者：诗经
朝代：先秦
体裁：四言诗

江有汜，之子归，不我以。不我以，其后也悔。（一章）江有渚，之子归，不我与。不我与，其后也处。（二章）江有沱，之子归，不我过。不我过，其啸也歌。（三章）
江汉
作者：诗经
朝代：先秦
体裁：四言诗

江汉浮浮，武夫滔滔。匪安匪游，淮夷来求。既出我车，既设我旟。匪安匪舒，淮夷来铺。（一章）江汉汤汤，武夫洸洸。经营四方，告成于王。四方既平，王国庶定。时靡有争，王心载宁。（二章）江汉之浒，王命召虎。式辟四方，彻我疆土。匪疚匪棘，王国来极。于疆于理，至于南海。（三章）王命召虎，来旬来宣。文武受命，召公维翰。无曰予小子，召公是似。肇敏戎公，用锡尔祉。（四章）釐尔圭瓒，秬鬯一卣。告于文人，锡山土田。于周受命，自召祖命。虎拜稽首：天子万年。（五章）虎拜稽首，对扬王休，作召公考，天子万寿。明明天子，令闻不已。矢其文德，洽此四国。（六章）诗经名物图解：虎
汾沮洳
作者：诗经
朝代：先秦
体裁：诗

彼汾沮洳，言采其莫。彼其之子，美无度。美无度，殊异乎公路。彼汾一方，言采其桑。彼其之子，美如英。美如英，殊异乎公行。彼汾一曲，言采其藚。彼其之子，美如玉。美如玉，殊异乎公族。
汾沮洳
作者：诗经
朝代：先秦
体裁：四言诗

彼汾沮洳，言采其莫。彼其之子，美无度。美无度，殊异乎公路。（一章）彼汾一方，言采其桑。彼其之子，美如英。美如英，殊异乎公行。（二章）彼汾一曲，言采其藚。彼其之子，美如玉。美如玉，殊异乎公族。（三章）诗经名物图解：桑诗经名物图解：笔头菜 藚
沔水
作者：诗经
朝代：先秦

沔彼流水，朝宗于海。鴥彼飞隼，载飞载止。嗟我兄弟，邦人诸友。莫肯念乱，谁无父母。沔彼流水，其流汤汤。鴥彼飞隼，载飞载扬。念彼不迹，载起载行。心之忧矣，不可弭忘。鴥彼飞隼，率彼中陵。民之讹言，宁莫之惩。我友敬矣，谗言其兴。
沔水
作者：诗经
朝代：先秦
体裁：四言诗

沔彼流水，朝宗于海。鴥彼飞隼，载飞载止。嗟我兄弟，邦人诸友。莫肯念乱，谁无父母。（一章）沔彼流水，其流汤汤。鴥彼飞隼，载飞载扬。念彼不迹，载起载行。心之忧矣，不可弭忘。（二章）鴥彼飞隼，率彼中陵。民之讹言，宁莫之惩。我友敬矣，谗言其兴。（三章）
河广
作者：诗经
朝代：先秦

谁谓河广，一苇杭之。谁谓宋远，跂予望之。谁谓河广，曾不容刀。谁谓宋远，曾不崇朝。
河广
作者：诗经
朝代：先秦
体裁：四言诗

谁谓河广，一苇杭之。谁谓宋远，跂予望之。（一章）谁谓河广，曾不容刀。谁谓宋远，曾不崇朝。（二章）诗经名物图解：苇 芄兰
泂酌
作者：诗经
朝代：先秦
体裁：诗

泂酌彼行潦，挹彼注兹，可以餴饎。岂弟君子，民之父母。泂酌彼行潦，挹彼注兹，可以濯罍。岂弟君子，民之攸归。泂酌彼行潦，挹彼注兹，可以濯溉。岂弟君子，民之攸塈。
泂酌
作者：诗经
朝代：先秦
体裁：四言诗

泂酌彼行潦，挹彼注兹，可以餴饎。岂弟君子，民之父母。（一章）泂酌彼行潦，挹彼注兹，可以濯罍。岂弟君子，民之攸归。（二章）泂酌彼行潦，挹彼注兹，可以濯溉。岂弟君子，民之攸塈。（三章）
泉水
作者：诗经
朝代：先秦
体裁：四言诗

毖彼泉水，亦流于淇。有怀于卫，靡日不思。娈彼诸姬，聊与之谋。（一章）出宿于泲，饮饯于祢。女子有行，远父母兄弟。问我诸姑，遂及伯姊。（二章）出宿于干，饮饯于言。载脂载辖，还车言迈。遄臻于卫，不瑕有害。（三章）我思肥泉，兹之永叹。思须与漕，我心悠悠。驾言出游，以写我忧。（四章）
泮水
作者：诗经
朝代：先秦
体裁：四言诗

思乐泮水，薄采其芹。鲁侯戾止，言观其旂。其旂茷茷，鸾声哕哕。无小无大，从公于迈。（一章）思乐泮水，薄采其藻。鲁侯戾止，其马蹻蹻。其马蹻蹻，其音昭昭。载色载笑，匪怒伊教。（二章）思乐泮水，薄采其茆。鲁侯戾止，在泮饮酒。既饮旨酒，永锡难老。顺彼长道，屈此群丑。（三章）穆穆鲁侯，敬明其德。敬慎威仪，维民之则。允文允武，昭假烈祖。靡有不孝，自求伊祜。（四章）明明鲁侯，克明其德。既作泮宫，淮夷攸服。矫矫虎臣，在泮献馘。淑问如皋陶，在泮献囚。（五章）济济多士，克广德心。桓桓于征，狄彼东南。烝烝皇皇，不吴不扬。不告于讻，在泮献功。（六章）角弓其觓，束矢其搜。戎车孔博，徒御无斁。既克淮夷，孔淑不逆。式固尔犹，淮夷卒获。（七章）翩彼飞鸮，集于泮林。食我桑黮，怀我好音。憬彼淮夷，来献其琛。元龟象齿，大赂南金。（八章）诗经名物图解：芹诗经名物图解：蘋 藻诗经名物图解：马诗经名物图解：茆诗经名物图解：虎诗经名物图解：桑诗经名物图解：象诗经名物图解：龟
泽陂
作者：诗经
朝代：先秦

彼泽之陂，有蒲与荷。有美一人，伤如之何。寤寐无为，涕泗滂沱。彼泽之陂，有蒲与蕳。有美一人，硕大且卷。寤寐无为，中心悁悁。彼泽之陂，有蒲菡萏。有美一人，硕大且俨。寤寐无为，辗转伏枕。
泽陂
作者：诗经
朝代：先秦
体裁：四言诗

彼泽之陂，有蒲与荷。有美一人，伤如之何。寤寐无为，涕泗滂沱。（一章）彼泽之陂，有蒲与蕳。有美一人，硕大且卷。寤寐无为，中心悁悁。（二章）彼泽之陂，有蒲菡萏。有美一人，硕大且俨。寤寐无为，辗转伏枕。（三章）诗经名物图解：蒲诗经名物图解：蕳 茹藘
清人
作者：诗经
朝代：先秦
体裁：四言诗

清人在彭，驷介旁旁。二矛重英，河上乎翱翔。（一章）清人在消，驷介麃麃。二矛重乔，河上乎逍遥。（二章）清人在轴，驷介陶陶，左旋右抽，中军作好。（三章）
清庙
作者：诗经
朝代：先秦
体裁：四言诗

于穆清庙，肃雍显相。济济多士，秉文之德。对越在天，骏奔走在庙。不显不承，无射于人斯。
渐渐之石
作者：诗经
朝代：先秦

渐渐之石，维其高矣。山川悠远，维其劳矣。武人东征，不皇朝矣。渐渐之石，维其卒矣。山川悠远，曷其没矣。武人东征，不皇出矣。有豕白蹢，烝涉波矣。月离于毕，俾滂沱矣。武人东征，不皇他矣。
渐渐之石
作者：诗经
朝代：先秦
体裁：四言诗

渐渐之石，维其高矣。山川悠远，维其劳矣。武人东征，不皇朝矣。（一章）渐渐之石，维其卒矣。山川悠远，曷其没矣。武人东征，不皇出矣。（二章）有豕白蹢，烝涉波矣。月离于毕，俾滂沱矣。武人东征，不皇他矣。（三章）
渭阳
作者：诗经
朝代：先秦

我送舅氏，曰至渭阳。何以赠之，路车乘黄。我送舅氏，悠悠我思。何以赠之，琼瑰玉佩。
渭阳
作者：诗经
朝代：先秦
体裁：四言诗

我送舅氏，曰至渭阳。何以赠之，路车乘黄。（一章）我送舅氏，悠悠我思。何以赠之，琼瑰玉佩。（二章）
湛露
作者：诗经
朝代：先秦
体裁：诗

湛湛露斯，匪阳不晞。厌厌夜饮，不醉无归。湛湛露斯，在彼丰草。厌厌夜饮，在宗载考。湛湛露斯，在彼杞棘。显允君子，莫不令德。其桐其椅，其实离离。岂弟君子，莫不令仪。
湛露
作者：诗经
朝代：先秦
体裁：四言诗

湛湛露斯，匪阳不晞。厌厌夜饮，不醉无归。（一章）湛湛露斯，在彼丰草。厌厌夜饮，在宗载考。（二章）湛湛露斯，在彼杞棘。显允君子，莫不令德。（三章）其桐其椅，其实离离。岂弟君子，莫不令仪。（四章）诗经名物图解：杞诗经名物图解：杞2诗经名物图解：杞3诗经名物图解：棘诗经名物图解：桐诗经名物图解：椅
溱洧
作者：诗经
朝代：先秦
体裁：四言诗

溱与洧，方涣涣兮。士与女，方秉蕳兮。女曰观乎，士曰既且。且往观乎。洧之外，洵吁且乐。维士与女，伊其相谑，赠之以勺药。（一章）溱与洧，浏其清矣。士与女，殷其盈矣。女曰观乎，士曰既且。且往观乎。洧之外，洵吁且乐。维士与女，伊其将谑，赠之以勺药。（二章）诗经名物图解：蕳 茹藘诗经名物图解：勺药
潜
作者：诗经
朝代：先秦
体裁：诗

猗与漆沮，潜有多鱼。有鳣有鲔，鲦鲿鰋鲤。以享以祀，以介景福。
潜
作者：诗经
朝代：先秦
体裁：四言诗

猗与漆沮，潜有多鱼。有鳣有鲔，鲦鲿鰋鲤。以享以祀，以介景福。诗经名物图解：鳣诗经名物图解：鲤诗经名物图解：鰋诗经名物图解：鲦诗经名物图解：鲿
灵台
作者：诗经
朝代：先秦

经始灵台，经之营之。庶民攻之，不日成之。经始勿亟，庶民子来。王在灵囿，麀鹿攸伏。麀鹿濯濯，白鸟翯翯。王在灵沼，于牣鱼跃。虡业维枞，贲鼓维镛。于论鼓钟，于乐辟廱。于论鼓钟，于乐辟廱。鼍鼓逢逢，矇瞍奏公。
灵台
作者：诗经
朝代：先秦
体裁：四言诗

经始灵台，经之营之。庶民攻之，不日成之。（一章）经始勿亟，庶民子来。王在灵囿，麀鹿攸伏。（二章）麀鹿濯濯，白鸟翯翯。王在灵沼，于牣鱼跃。（三章）虡业维枞，贲鼓维镛。于论鼓钟，于乐辟廱。（四章）于论鼓钟，于乐辟廱。鼍鼓逢逢，矇瞍奏公。（五章）诗经名物图解：鹿诗经名物图解：鼍
烈文
作者：诗经
朝代：先秦
体裁：诗

烈文辟公，锡兹祉福。惠我无疆，子孙保之。无封靡于尔邦，维王其崇之。念兹戎功，继序其皇之。无竞维人，四方其训之。不显维德，百辟其刑之。于乎前王不忘。
烝民
作者：诗经
朝代：先秦
体裁：四言诗

天生烝民，有物有则。民之秉彝，好是懿德。天监有周，昭假于下。保兹天子，生仲山甫。（一章）仲山甫之德，柔嘉维则。令仪令色，小心翼翼。古训是式，威仪是力。天子是若，明命使赋。（二章）王命仲山甫，式是百辟。缵戎祖考，王躬是保。出纳王命，王之喉舌。赋政于外，四方爰发。（三章）肃肃王命，仲山甫将之。邦国若否，仲山甫明之。既明且哲，以保其身。夙夜匪解，以事一人。（四章）人亦有言：「柔则茹之，刚则吐之。维仲山甫，柔亦不茹，刚亦不吐。不侮矜寡，不畏彊禦。（五章）人亦有言：「德輶如毛，民鲜克举之。我仪图之，维仲山甫举之，爱莫助之。衮职有阙，维仲山甫补之。（六章）仲山甫出祖，四牡业业。征夫捷捷，每怀靡及。四牡彭彭，八鸾锵锵。王命仲山甫，城彼东方。（七章）四牡骙骙，八鸾喈喈。仲山甫徂齐，式遄其归。吉甫作诵，穆如清风。仲山甫永怀，以慰其心。（八章）
燕燕
作者：诗经
朝代：先秦
体裁：诗

燕燕于飞，差池其羽。之子于归，远送于野。瞻望弗及，泣涕如雨。燕燕于飞，颉之颃之。之子于归，远于将之。瞻望弗及，伫立以泣。燕燕于飞，下上其音。之子于归，远送于南。瞻望弗及，实劳我心。仲氏任只，其心塞渊。终温且惠，淑慎其身。先君之思，以勖寡人。
燕燕
作者：诗经
朝代：先秦
体裁：四言诗

燕燕于飞，差池其羽。之子于归，远送于野。瞻望弗及，泣涕如雨。（一章）燕燕于飞，颉之颃之。之子于归，远于将之。瞻望弗及，伫立以泣。（二章）燕燕于飞，下上其音。之子于归，远送于南。瞻望弗及，实劳我心。（三章）仲氏任只，其心塞渊。终温且惠，淑慎其身。先君之思，以勖寡人。（四章）诗经名物图解：燕
狡童
作者：诗经
朝代：先秦
体裁：诗

彼狡童兮，不与我言兮。维子之故，使我不能餐兮。彼狡童兮，不与我食兮。维子之故，使我不能息兮。
狡童
作者：诗经
朝代：先秦
体裁：四言诗

彼狡童兮，不与我言兮。维子之故，使我不能餐兮。（一章）彼狡童兮，不与我食兮。维子之故，使我不能息兮。（二章）
狼跋
作者：诗经
朝代：先秦

狼跋其胡，载疐其尾。公孙硕肤，赤舄几几。狼疐其尾，载跋其胡。公孙硕肤，德音不瑕。
狼跋
作者：诗经
朝代：先秦
体裁：四言诗

狼跋其胡，载疐其尾。公孙硕肤，赤舄几几。（一章）狼疐其尾，载跋其胡。公孙硕肤，德音不瑕。（二章）诗经名物图解：狼
猗嗟
作者：诗经
朝代：先秦

猗嗟昌兮，颀而长兮。抑若扬兮，美目扬兮。巧趋跄兮，射则臧兮。猗嗟名兮，美目清兮。仪既成兮，终日射侯，不出正兮。展我甥兮。猗嗟娈兮，清扬婉兮。舞则选兮，射则贯兮。四矢反兮，以禦乱兮。
猗嗟
作者：诗经
朝代：先秦
体裁：四言诗

猗嗟昌兮，颀而长兮。抑若扬兮，美目扬兮。巧趋跄兮，射则臧兮。（一章）猗嗟名兮，美目清兮。仪既成兮，终日射侯，不出正兮。展我甥兮。（二章）猗嗟娈兮，清扬婉兮。舞则选兮，射则贯兮。四矢反兮，以禦乱兮。（三章）
瓠叶
作者：诗经
朝代：先秦
体裁：诗

幡幡瓠叶，采之亨之。君子有酒，酌言尝之。有兔斯首，炮之燔之。君子有酒，酌言献之。有兔斯首，燔之炙之。君子有酒，酌言酢之。有兔斯首，燔之炮之。君子有酒，酌言酬之。
瓠叶
作者：诗经
朝代：先秦
体裁：四言诗

幡幡瓠叶，采之亨之。君子有酒，酌言尝之。（一章）有兔斯首，炮之燔之。君子有酒，酌言献之。（二章）有兔斯首，燔之炙之。君子有酒，酌言酢之。（三章）有兔斯首，燔之炮之。君子有酒，酌言酬之。（四章）
甘棠
作者：诗经
朝代：先秦

蔽芾甘棠，勿剪勿伐，召伯所茇。蔽芾甘棠，勿剪勿败，召伯所憩。蔽芾甘棠，勿剪勿拜，召伯所说。
甘棠
作者：诗经
朝代：先秦
体裁：四言诗

蔽芾甘棠，勿剪勿伐，召伯所茇。（一章）蔽芾甘棠，勿剪勿败，召伯所憩。（二章）蔽芾甘棠，勿剪勿拜，召伯所说。（三章）诗经名物图解：甘棠
甫田
作者：诗经
朝代：先秦
体裁：诗

无田甫田，维莠骄骄。无思远人，劳心忉忉。无田甫田，维莠桀桀。无思远人，劳心怛怛。婉兮娈兮，总角丱兮。未几见兮，突而弁兮。
甫田
作者：诗经
朝代：先秦
体裁：四言诗

无田甫田，维莠骄骄。无思远人，劳心忉忉。（一章）无田甫田，维莠桀桀。无思远人，劳心怛怛。（二章）婉兮娈兮，总角丱兮。未几见兮，突而弁兮。（三章）诗经名物图解：莠
白华
作者：诗经
朝代：先秦
体裁：诗

白华菅兮，白茅束兮。之子之远，俾我独兮。英英白云，露彼菅茅。天步艰难，之子不犹。滮池北流，浸彼稻田。啸歌伤怀，念彼硕人。樵彼桑薪，卬烘于煁。维彼硕人，实劳我心。鼓钟于宫，声闻于外。念子懆懆，视我迈迈。有鹙在梁，有鹤在林。维彼硕人，实劳我心。鸳鸯在梁，戢其左翼。之子无良，二三其德。有扁斯石，履之卑兮。之子之远，俾我疧兮。
白华
作者：诗经
朝代：先秦
体裁：四言诗

白华菅兮，白茅束兮。之子之远，俾我独兮。（一章）英英白云，露彼菅茅。天步艰难，之子不犹。（二章）滮池北流，浸彼稻田。啸歌伤怀，念彼硕人。（三章）樵彼桑薪，卬烘于煁。维彼硕人，实劳我心。（四章）鼓钟于宫，声闻于外。念子懆懆，视我迈迈。（五章）有鹙在梁，有鹤在林。维彼硕人，实劳我心。（六章）鸳鸯在梁，戢其左翼。之子无良，二三其德。（七章）有扁斯石，履之卑兮。之子之远，俾我疧兮。（八章）诗经名物图解：菅诗经名物图解：白茅诗经名物图解：稻 粱诗经名物图解：桑诗经名物图解：鹙诗经名物图解：鸳鸯
白驹
作者：诗经
朝代：先秦
体裁：四言诗

皎皎白驹，食我场苗。絷之维之，以永今朝。所谓伊人，于焉逍遥。（一章）皎皎白驹，食我场藿。絷之维之，以永今夕。所谓伊人，于焉嘉客。（二章）皎皎白驹，贲然来思。尔公尔侯，逸豫无期。慎尔优游，勉尔遁思。（三章）皎皎白驹，在彼空谷。生刍一束，其人如玉。毋金玉尔音，而有遐心。（四章）
皇皇者华
作者：诗经
朝代：先秦
体裁：诗

皇皇者华，于彼原隰。駪駪征夫，每怀靡及。我马维驹，六辔如濡。载驰载驱，周爰咨诹。我马维骐，六辔如丝。载驰载驱，周爰咨谋。我马维骆，六辔沃若。载驰载驱，周爰咨度。我马维骃，六辔既均。载驰载驱，周爰咨询。
皇皇者华
作者：诗经
朝代：先秦
体裁：四言诗

皇皇者华，于彼原隰。駪駪征夫，每怀靡及。（一章）我马维驹，六辔如濡。载驰载驱，周爰咨诹。（二章）我马维骐，六辔如丝。载驰载驱，周爰咨谋。（三章）我马维骆，六辔沃若。载驰载驱，周爰咨度。（四章）我马维骃，六辔既均。载驰载驱，周爰咨询。（五章）诗经名物图解：马
皇矣
作者：诗经
朝代：先秦
体裁：四言诗

皇矣上帝，临下有赫。监观四方，求民之莫。维此二国，其政不获。维彼四国，爰究爰度。上帝耆之，憎其式廓。乃眷西顾，此维与宅。（一章）作之屏之，其菑其翳。脩之平之，其灌其栵。启之辟之，其柽其椐。攘之剔之，其檿其柘。帝迁明德，串夷载路。天立厥配，受命既固。（二章）帝省其山，柞棫斯拔，松柏斯兑。帝作邦作对，自大伯王季。维此王季，因心则友。则友其兄，则笃其庆。载锡之光，受禄无丧，奄有四方。（三章）维此王季，帝度其心，貊其德音。其德克明，克明克类，克长克君。王此大邦，克顺克比。比于文王，其德靡悔。既受帝祉，施于孙子。（四章）帝谓文王：“无然畔援，无然歆羡，诞先登于岸”。密人不恭，敢距大邦，侵阮徂共。王赫斯怒，爰整其旅，以按徂旅，以笃于周祜，以对于天下。（五章）依其在京，侵自阮疆。陟我高冈。“无矢我陵，我陵我阿；无饮我泉，我泉我池”。度其鲜原，居岐之阳，在渭之将，万邦之方，下民之王。（六章）帝谓文王：“予怀明德，不大声以色，不长夏以革，不识不知，顺帝之则”。帝谓文王：“询尔仇方，同尔兄弟，以尔钩援，与尔临冲，以伐崇墉”。（七章）临冲闲闲，崇墉言言。执讯连连，攸馘安安。是类是祃，是致是附，四方以无侮。临冲茀茀，崇墉仡仡。是伐是肆，是绝是忽，四方以无拂。（八章）诗经名物图解：栵诗经名物图解：柽诗经名物图解：檿诗经名物图解：柞诗经名物图解：松诗经名物图解：柏
相鼠
作者：诗经
朝代：先秦

相鼠有皮，人而无仪。人而无仪，不死何为。相鼠有齿，人而无止。人而无止，不死何俟。相鼠有体，人而无礼。人而无礼，胡不遄死。
相鼠
作者：诗经
朝代：先秦
体裁：四言诗

相鼠有皮，人而无仪。人而无仪，不死何为。（一章）相鼠有齿，人而无止。人而无止，不死何俟。（二章）相鼠有体，人而无礼。人而无礼，胡不遄死。（三章）诗经名物图解：鼠
瞻卬
作者：诗经
朝代：先秦
体裁：四言诗

瞻卬昊天，则不我惠。孔填不宁，降此大厉。邦靡有定，士民其瘵。蟊贼蟊疾，靡有夷届。罪罟不收，靡有夷瘳。（一章）人有土田，女反有之。人有民人，女覆夺之。此宜无罪，女反收之。彼宜有罪，女覆说之。（二章）哲夫成城，哲妇倾城。懿厥哲妇，为枭为鸱。妇有长舌，维厉之阶。乱匪降自天，生自妇人。匪教匪诲，时维妇寺。（三章）鞫人忮忒，谮始竟背。岂曰不极，伊胡为慝。如贾三倍，君子是识。妇无公事，休其蚕织。（四章）天何以刺，何神不富。舍尔介狄，维予胥忌。不吊不祥，威仪不类。人之云亡，邦国殄瘁。（五章）天之降罔，维其优矣。人之云亡，心之忧矣。天之降罔，维其几矣。人之云亡，心之悲矣。（六章）觱沸槛泉，维其深矣。心之忧矣，宁自今矣。不自我先，不自我后。藐藐昊天，无不克巩。无忝皇祖，式救尔后。（七章）诗经名物图解：蚕
瞻彼洛矣
作者：诗经
朝代：先秦

瞻彼洛矣，维水泱泱。君子至止，福禄如茨。韎韐有奭，以作六师。瞻彼洛矣，维水泱泱。君子至止，鞞琫有珌。君子万年，保其家室。瞻彼洛矣，维水泱泱。君子至止，福禄既同。君子万年，保其家邦。
瞻彼洛矣
作者：诗经
朝代：先秦
体裁：四言诗

瞻彼洛矣，维水泱泱。君子至止，福禄如茨。韎韐有奭，以作六师。（一章）瞻彼洛矣，维水泱泱。君子至止，鞞琫有珌。君子万年，保其家室。（二章）瞻彼洛矣，维水泱泱。君子至止，福禄既同。君子万年，保其家邦。（三章）
破斧
作者：诗经
朝代：先秦
体裁：诗

既破我斧，又缺我斨。周公东征，四国是皇。哀我人斯，亦孔之将。既破我斧，又缺我锜。周公东征，四国是吪。哀我人斯，亦孔之嘉。既破我斧，又缺我銶。周公东征，四国是遒。哀我人斯，亦孔之休。
破斧
作者：诗经
朝代：先秦
体裁：四言诗

既破我斧，又缺我斨。周公东征，四国是皇。哀我人斯，亦孔之将。（一章）既破我斧，又缺我锜。周公东征，四国是吪。哀我人斯，亦孔之嘉。（二章）既破我斧，又缺我銶。周公东征，四国是遒。哀我人斯，亦孔之休。（三章）
硕人
作者：诗经
朝代：先秦

硕人其颀，衣锦褧衣。齐侯之子，卫侯之妻，东宫之妹，邢侯之姨，谭公维私。手如柔荑，肤如凝脂，领如蝤蛴，齿如瓠犀，螓首蛾眉。巧笑倩兮，美目盼兮。硕人敖敖，说于农郊，四牡有骄，朱幩镳镳，翟茀以朝。大夫夙退，无使君劳。河水洋洋，北流活活。施罛濊濊，鳣鲔发发，葭菼揭揭。庶姜孽孽，庶士有朅。
硕人
作者：诗经
朝代：先秦
体裁：四言诗

硕人其颀，衣锦褧衣。齐侯之子，卫侯之妻，东宫之妹，邢侯之姨，谭公维私。（一章）手如柔荑，肤如凝脂，领如蝤蛴，齿如瓠犀，螓首蛾眉。巧笑倩兮，美目盼兮。（二章）硕人敖敖，说于农郊，四牡有骄，朱幩镳镳，翟茀以朝。大夫夙退，无使君劳。（三章）河水洋洋，北流活活。施罛濊濊，鳣鲔发发，葭菼揭揭。庶姜孽孽，庶士有朅。（四章）诗经名物图解：蝤蛴诗经名物图解：蛾诗经名物图解：螓诗经名物图解：鳣诗经名物图解：葭
硕鼠
作者：诗经
朝代：先秦

硕鼠硕鼠，无食我黍。三岁贯女，莫我肯顾。逝将去女，适彼乐土。乐土乐土，爰得我所。硕鼠硕鼠，无食我麦。三岁贯女，莫我肯德。逝将去女，适彼乐国。乐国乐国，爰得我直。硕鼠硕鼠，无食我苗。三岁贯女，莫我肯劳。逝将去女，适彼乐郊。乐郊乐郊，谁之永号。
硕鼠
作者：诗经
朝代：先秦
体裁：四言诗

硕鼠硕鼠，无食我黍。三岁贯女，莫我肯顾。逝将去女，适彼乐土。乐土乐土，爰得我所。（一章）硕鼠硕鼠，无食我麦。三岁贯女，莫我肯德。逝将去女，适彼乐国。乐国乐国，爰得我直。（二章）硕鼠硕鼠，无食我苗。三岁贯女，莫我肯劳。逝将去女，适彼乐郊。乐郊乐郊，谁之永号。（三章）诗经名物图解：鼠诗经名物图解：黍 稷诗经名物图解：虻 贝母 麦
祈父
作者：诗经
朝代：先秦

祈父，予王之爪牙。胡转予于恤，靡所止居。祈父，予王之爪士。胡转予于恤，靡所厎止。祈父，亶不聪。胡转予于恤，有母之尸饔。
祈父
作者：诗经
朝代：先秦
体裁：四言诗

祈父，予王之爪牙。胡转予于恤，靡所止居。（一章）祈父，予王之爪士。胡转予于恤，靡所厎止。（二章）祈父，亶不聪。胡转予于恤，有母之尸饔。（三章）
竹竿
作者：诗经
朝代：先秦
体裁：四言诗

籊籊竹竿，以钓于淇。岂不尔思，远莫致之。（一章）泉源在左，淇水在右。女子有行，远兄弟父母。（二章）淇水在右，泉源在左。巧笑之瑳，佩玉之傩。（三章）淇水浟浟，桧楫松舟。驾言出游，以写我忧。（四章）诗经名物图解：松诗经名物图解：桧
简兮
作者：诗经
朝代：先秦
体裁：四言诗

简兮简兮，方将《万舞》。日之方中，在前上处。硕人俣俣，公庭《万舞》。（一章）有力如虎，执辔如组。左手执籥，右手秉翟。赫如渥赭，公言锡爵。（二章）山有榛，隰有苓。云谁之思，西方美人。彼美人兮，西方之人兮。（三章）诗经名物图解：虎诗经名物图解：榛诗经名物图解：苓
素冠
作者：诗经
朝代：先秦

庶见素冠兮，棘人栾栾兮，劳心慱慱兮。庶见素衣兮，我心伤悲兮，聊与子同归兮。庶见素韠兮，我心蕴结兮，聊与子如一兮。
素冠
作者：诗经
朝代：先秦
体裁：四言诗

庶见素冠兮，棘人栾栾兮，劳心慱慱兮。（一章）庶见素衣兮，我心伤悲兮，聊与子同归兮。（二章）庶见素韠兮，我心蕴结兮，聊与子如一兮。（三章）
终南
作者：诗经
朝代：先秦

终南何有，有条有梅。君子至止，锦衣狐裘。颜如渥丹，其君也哉。终南何有，有纪有堂。君子至止，黻衣绣裳。佩玉将将，寿考不忘。
终南
作者：诗经
朝代：先秦
体裁：四言诗

终南何有，有条有梅。君子至止，锦衣狐裘。颜如渥丹，其君也哉。（一章）终南何有，有纪有堂。君子至止，黻衣绣裳。佩玉将将，寿考不忘。（二章）诗经名物图解：梅诗经名物图解：狐
终风
作者：诗经
朝代：先秦

终风且暴，顾我则笑。谑浪笑敖，中心是悼。终风且霾，惠然肯来。莫往莫来，悠悠我思。终风且曀，不日有曀。寤言不寐，愿言则嚏。曀曀其阴，虺虺其雷。寤言不寐，愿言则怀。
终风
作者：诗经
朝代：先秦
体裁：四言诗

终风且暴，顾我则笑。谑浪笑敖，中心是悼。（一章）终风且霾，惠然肯来。莫往莫来，悠悠我思。（二章）终风且曀，不日有曀。寤言不寐，愿言则嚏。（三章）曀曀其阴，虺虺其雷。寤言不寐，愿言则怀。（四章）诗经名物图解：来牟
维天之命
作者：诗经
朝代：先秦
体裁：诗

维天之命，于穆不已。于乎不显，文王之德之纯。假以溢我，我其收之。骏惠我文王，曾孙笃之。
维清
作者：诗经
朝代：先秦
体裁：诗

维清缉熙，文王之典。肇禋，迄用有成，维周之祯。
绵
作者：诗经
朝代：先秦
体裁：四言诗

绵绵瓜瓞。民之初生，自土沮漆。古公亶父，陶复陶穴，未有家室。（一章）古公亶父，来朝走马。率西水浒，至于岐下。爰及姜女，聿来胥宇。（二章）周原膴膴，菫荼如饴。爰始爰谋，爰契我龟。曰止曰时，筑室于兹。（三章）乃慰乃止，乃左乃右。乃疆乃理，乃宣乃亩。自西徂东，周爰执事。（四章）乃召司空，乃召司徒，俾立室家。其绳则直，缩版以载，作庙翼翼。（五章）救之陾陾，度之薨薨。筑之登登，削屡冯冯。百堵皆兴，鼛鼓弗胜。（六章）乃立皋门，皋门有伉。乃立应门，应门将将。乃立冢土，戎丑攸行。（七章）肆不殄厥愠，亦不陨厥问。柞棫拔矣，行道兑矣。混夷駾矣，维其喙矣。（八章）虞芮质厥成，文王蹶厥生。予曰有疏附，予曰有先后，予曰有奔奏，予曰有禦侮。（九章）诗经名物图解：韭 瓜诗经名物图解：马诗经名物图解：紫花地丁 堇诗经名物图解：荼诗经名物图解：龟诗经名物图解：柞